open-index/open-wikipedia-markdown huggingface dataset:
પ્રસ્તુત લેખ

**પ્રસ્તુત લેખ** વિભાગ શરૂ કરવા પાછળનો મૂળભુત ઉદ્દેશ્ય તો એ હતો કે કોઈ એક કે અમુક લેખો પર મોટા ભાગનાં સક્રિય સભ્યો સહિયારી રીતે કાર્ય કરે અને તેને મઠારીને સુદૃઢ બનાવે. પરંતુ જેમ જેમ સક્રિય સભ્યોની સંખ્યા વધતી ગઈ તેમ તેમ દરેકની વ્યક્તિગત રુચિને અનુરૂપ એક કરતાં વધુ લેખો પર સમાંતરે વત્તું-ઓછું કામ થવા લાગ્યું, અને અનેક લેખો બન્યાં જેમાંથી મોટા ભાગનાં સ્ટબ અને સબ સ્ટબ કક્ષાનાં રહી ગયાં.

હાલનાં પરિપેક્ષ્યમાં **પ્રસ્તુત લેખ** એટલે એવો લેખ (એવા લેખો) કે જે સંપૂર્ણ માહિતીથી પૂર્ણ હોય, જેમાં સંદર્ભો ટાંકેલા હોય, જોડણીની અને વાક્ય રચનાની ભૂલો ના હોય, અને તેમાં વધુ કશું યોગદાન કરવાનો ખાસ અવકાશ ના રહ્યો હોય. આવા લેખોને આપણે પ્રસ્તુત લેખ ગણીને તેમાંથી એક લેખ દર મહિને **આ માસનો ઉમદા લેખ** તરીકે આગળ ધરી શકીએ. આપનાં ધ્યાન પર આવી લાક્ષણિકતાવાળાં કોઈ લેખ આવે તો તેને નીચેની સૂચિમાં ઉમેરતા જશો.

શ્રેણી:વિકિપીડિયા
માર્ગ

thumb|માર્ગ
**માર્ગ** એટલે એક જગ્યાએથી બીજી કોઇપણ જગ્યા પર જવા માટેનો રસ્તો, કે જેના દ્વારા ચાલીને કે કોઇ પ્રકારના વાહનની મદદ લઇને બે જગ્યા વચ્ચેનું અંતર પાર કરી શકાય. વિજ્ઞાનના વિકાસને કારણે હાલમાં સડકમાર્ગ, જળમાર્ગ, હવાઇમાર્ગ, રેલમાર્ગ તેમ જ ઉડનખટોલા(રોપ વે) વ્યવહારમાં છે, જે કોઇપણ બે સ્થળો વચ્ચેની હેરફેર માટે ખૂબ જ ઉપયોગી છે.

શ્રેણી:ભૂગોળ
દમણ જિલ્લો

**દમણ જિલ્લો** ભારત દેશના પશ્ચિમ ભાગમાં આવેલા કેન્દ્રશાસિત પ્રદેશ દાદરા અને નગર હવેલી અને દમણ અને દીવનો એક જિલ્લો છે. તેની ઉત્તર, પૂર્વ અને દક્ષિણ દિશામાં ગુજરાતનો વલસાડ જિલ્લો અને પશ્ચિમે અરબી સમુદ્ર આવેલો છે. જિલ્લાનું ક્ષેત્રફળ  છે, અને ૨૦૧૧ની વસ્તી ગણતરી પ્રમાણે વસ્તી ૧,૯૧,૧૭૩ વ્યક્તિઓની છે. દમણ જિલ્લાનું મુખ્ય મથક દમણ શહેર છે.

## દમણ જિલ્લાના તાલુકાઓ 
દમણ જિલ્લામાં માત્ર એક જ તાલુકો દમણ તાલુકો આવેલો છે.

## સંદર્ભ 
## બાહ્ય કડીઓ 
* દમણ જિલ્લાની અધિકૃત વેબસાઇટ

શ્રેણી:દાદરા અને નગર હવેલી અને દમણ અને દીવ
ભમતી, દમણ

**ભમતી, દમણ** ભારત દેશના પશ્ચિમ ભાગમાં આવેલા કેન્દ્રશાસિત પ્રદેશ દમણ અને દીવમાં આવેલા કુલ ૨ (બે) જિલ્લાઓ પૈકીના એક એવા દમણ જિલ્લામાં આવેલા એકમાત્ર તાલુકાનું મહત્વનું ગામ છે. ડિસેમ્બર ૧૯, ૧૯૬૧ના દિવસે ભારત સરકાર દ્વારા લશ્કરી કાર્યવાહી કરી આ ગામને તેના આખા વિસ્તાર સહિત આઝાદ કરવામાં આવ્યા હતા, તે પહેલાં અહીં ફિરંગીઓનું (પોર્ટુગીઝ) શાસન ચાલતું હતું.

 

શ્રેણી:દમણ અને દીવ
શ્રેણી:દમણ જિલ્લો
દમણ તાલુકો

**દમણ તાલુકો** ભારત દેશના પશ્ચિમ ભાગમાં આવેલા કેન્દ્રશાસિત પ્રદેશ દાદરા અને નગર હવેલી અને દમણ અને દીવમાં આવેલા દમણ જિલ્લાનો એકમાત્ર તાલુકો છે. દમણ તાલુકાનું તેમ જ જિલ્લાનું મુખ્ય મથક દમણ શહેર છે.

## દમણ તાલુકામાં આવેલ ગામો 
* દમણ શહેર
* ભમતી, દમણ
* ભીમપોર, દમણ
* ડાભેલ, દમણ
* દમણવાડા, દમણ
* દેવા પારડી, દમણ
* દેવકા, દમણ
* ધોલર, દમણ
* દુણેથા, દમણ
* જામપોર, દમણ
* જાનીવાંકડ, દમણ
* કચીગામ, દમણ
* કડૈયા, દમણ
* મગરવાડા, દમણ
* મરવાડ, દમણ
* નાયલા પારડી, દમણ
* પાલહિત, દમણ
* પરિયારી, દમણ
* રીંગણવાડા, દમણ
* થાણા પારડી, દમણ
* વરકુંડ, દમણ
* ઝરી, દમણ

શ્રેણી:દમણ જિલ્લો 
શ્રેણી:દાદરા અને નગર હવેલી અને દમણ અને દીવ
દીવ જિલ્લો

, જે ઇ.સ. ૧૫૩૫માં પોર્ટુગીઝો દ્વારા બાંધવામાં આવ્યો હતો.]]
**દીવ જિલ્લો** ભારત દેશના પશ્ચિમ ભાગમાં આવેલા કેન્દ્રશાસિત પ્રદેશ દાદરા અને નગર હવેલી અને દમણ અને દીવનો એક જિલ્લો છે. દીવ જિલ્લાનું મુખ્ય મથક દીવ શહેર છે. દીવ ની ફરતે દરિયો આવેલો છે.

## દીવ જિલ્લાના તાલુકાઓ
દીવ જિલ્લામાં માત્ર એક જ તાલુકો આવેલો છે.

* દીવ તાલુકો

દીવ માં એક મ્યુનિસિપલ કાઉન્સીલ તથા એક જિલ્લા પંચાયત અને ચાર ગ્રામ પંચાયત આવેલી છે.

* મ્યુનિસિપલ કાઉન્સીલ માં આવેલા શહેર તથા ગામ:
#દીવ 
#ઘોઘલા 
#ગાંધીપરા 
#ફુદમ 
#નાઈડા

* ઝોલાવાડી ગ્રામ પંચાયત માં આવેલા ગામ:
#ઝોલાવાડી
#ડાંગરવાડી 
#કેવડી
#મલાલા

* બુચરવાડા ગ્રામ પંચાયત માં આવેલા ગામ:
#બુચરવાડા 
#પટેલવાડી 
#દગાચી 

* સાઉદવાડી ગ્રામ પંચાયત માં આવેલા ગામ:
#સાઉદવાડી
#વાણીયાવાડી 
#મોતીવાડી 
#ચાંદવાડી 
#અંધારવાડી 
#ઢોલાવાડી

* વણાકબારા ગ્રામ પંચાયત માં આવેલા ગામ:
#વણાકબારા
દીવ તાલુકો

**દીવ તાલુકો** ભારત દેશના પશ્ચિમ ભાગમાં આવેલા કેન્દ્રશાસિત પ્રદેશ દાદરા અને નગર હવેલી અને દમણ અને દીવમાં આવેલા દીવ જિલ્લાનો એકમાત્ર તાલુકો છે. દીવ તાલુકાનું તેમ જ જિલ્લાનું મુખ્ય મથક દીવ શહેર છે.

## દીવ તાલુકામાં આવેલ ગામો
* દીવ શહેર
* ભુચરવાડા
* વણાકબારા
ભુચરવાડા

**ભુચરવાડા** ભારત દેશના પશ્ચિમ ભાગમાં આવેલા કેન્દ્રશાસિત પ્રદેશ દમણ અને દીવના દીવ જિલ્લા તેમ જ દીવ તાલુકા નું મહત્વનું ગામ છે.
દાદરા અને નગરહવેલી જિલ્લો

**દાદરા અને નગરહવેલી જિલ્લો** ભારત દેશના પશ્ચિમ ભાગમાં આવેલા દાદરા અને નગર હવેલી અને દમણ અને દીવ કેન્દ્રશાસિત પ્રદેશમાં આવેલો જિલ્લો છે. તે ભૌગોલિક રીતે અલગ એવા પ્રદેશો નગર હવેલી અને તેનાથી ૧ કિમી અંતરે આવેલા દાદરા વડે બનેલો છે. સેલ્વાસ દાદરા અને નગરહવેલીનું મુખ્ય મથક છે.

## તાલુકાઓ 
* દાદરા અને નગરહવેલી તાલુકો

## સંદર્ભ 
શ્રેણી:દાદરા અને નગર હવેલી અને દમણ અને દીવ
આંબાબારી, દાદરા અને નગરહવેલી

**આંબાબારી, દાદરા અને નગરહવેલી** ભારત દેશના પશ્ચિમ ભાગમાં આવેલા કેન્દ્રશાસિત પ્રદેશ દાદરા અને નગરહવેલીના દાદરા અને નગરહવેલી જિલ્લાના એકમાત્ર તાલુકાનું મહત્વનું ગામ છે.  આ ગામમાં પ્રાથમિક શાળા, પંચાયત ઘર, આંગણવાડી જેવી સવલતો ઉપલબ્ધ થયેલ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે.
આંબાબારી ગામમાં મુખ્યત્વે આદિવાસી લોકો વસે છે. તેઓ તેમની કુકણા બોલી, ધોડિઆ બોલીનો ઉપયોગ પોતાના સામાન્ય વહેવાર દરમ્યાન કરે છે. આ બોલીઓ ગુજરાતી ભાષા કરતાં જુદી હોય છે.

શ્રેણી:દાદરા અને નગરહવેલી જિલ્લો
દાદરા અને નગરહવેલી તાલુકો

**દાદરા અને નગર હવેલી તાલુકો** ભારત દેશના પશ્ચિમ ભાગમાં આવેલા દાદરા અને નગર હવેલી અને દમણ અને દીવ કેન્દ્રશાસિત પ્રદેશમાં આવેલા દાદરા અને નગરહવેલી જિલ્લાનો તાલુકો છે. આ  તાલુકાનું મુખ્ય મથક સેલવાસ ખાતે આવેલું છે.

## દાદરા અને નગર હવેલી તાલુકામાં આવેલા ગામો
*આંબાબારી
*આંબોલી
*આમલી
*આપ્ટી
*આથલ
*આથોલા
*બેડપા
*બેંસદા
*બીલધરી
*બિન્દ્રાબીન
*બોંટા
*ચૌડા
*ચીખલી
*ચિંચપાડા
*ચિંસદા
*દાદરા
*દપાડા
*દેમાણી

*ધાપસા
*ડોલારા
*દુધની
*ફલાન્ડી
*ગલોન્ડા
*ઘોડબારી
*ગોરટપાડા
*ગુણસા
*જામલવાડા
*કાલા
*કાનડી
*કરચગામ
*કરાડ
*કરચૌંડ
*કૌણચા
*ખડોલી
*ખાનવેલ
*ખરડપાડા

*ખેડપા
*ખેરબારી
*ખેરડી
*ખુટાલી
*કિલવણી
*કોથાર
*કુડચા
*લુહારી
*મનડોની
*મસત
*મેઢા
*મોરખલ
*મોટા રાંઢા
*નાના રાંઢા
*નરોલી
*પરજઇ
*પાટી
*રખોલી

*રુડણા
*સાયલી
*સમરવણી
*શેલટી
*સીલી
*સિલવાસા
*સિંદોણી
*સુરંગી
*તલાવલી
*તિઘરા
*તિંદોડા
*ઉમરકુઇ
*ઉંબરવરણી
*વાઘચૌડા
*વાઘછિપા
*વાંસદા
*વાસોણા
*વેલુગામ

શ્રેણી:દાદરા અને નગર હવેલી અને દમણ અને દીવ
દાદરા, દાદરા અને નગરહવેલી

250px|thumb|વાનગંગા તળાવ, દાદરા
**દાદરા** ભારત દેશના પશ્ચિમ ભાગમાં આવેલા કેન્દ્રશાસિત પ્રદેશ દાદરા અને નગર હવેલી અને દમણ અને દીવના દાદરા અને નગરહવેલી જિલ્લામાં આવેલું એક ગામ છે. દાદરા ગામમાં મુખ્યત્વે આદિવાસી લોકો વસે છે. તેઓ તેમની કુકણા બોલી, ધોડિઆ બોલીનો ઉપયોગ પોતાના સામાન્ય વહેવાર દરમ્યાન કરે છે.
પ્રહલાદ

**પ્રહલાદ** હિંદુ ધર્મની પુરાણ કથાઓનું એક પાત્ર છે,જે તેની ભગવાનવિષ્ણુ પ્રત્યેની અદ્વિતિય ભક્તિ માટે પ્રસિદ્ધ છે,જેમાંથી તે તેમનાં પિતા હિરણ્યકશીપુનાં ભરપુર પ્રયાસો છતાં ડગ્યો નહીં. વૈષ્ણવ સંપ્રદાયમાં તે મહાન ભક્ત તરીકે પ્રસિદ્ધ છે અને નૃસિંહ અવતારનાં ભક્તોમાં તેનું ખાસ મહત્વ છે. 

ભાગવત પુરાણમાં પ્રહલાદને એક તત્ત્વજ્ઞાની તરીકેનું માન પ્રાપ્ત છે. પ્રભુને પ્રેમ પૂર્વક પ્રાર્થના એ પણ એક ભક્તિરૂપે તત્ત્વજ્ઞાન જ છે એ વાત બતાવી છે. ભાગવત પુરાણની મોટાભાગની કથા પ્રહલાદના બાળપણને આવરી લે જ છેૢ આને લેધે તેનું વર્ણન અને ચિત્રો માં વધુ જોવા મળે છે.

## પ્રહલાદની કથા
 kills Hiranyakashipu, as Prahlada and his mother bow before Lord Narasimha]]
પિતાની વારંવારની ચેતવણી છતાં પ્રહલાદ ભગવાન વિષ્ણુની પ્રાર્થના કરવાનું છોડતા નથી. તેના પિતા તેને ઝેર આપે છે, હાથીના પગ નીચે કચડાવે છે, તેને ઝેરી સર્પોથી ભરેલા ઓરડામાં પૂરે છે, પણ દરેક વખતે પ્રહલાદ બચી જાય છે.

હિરણ્ય ક્સ્યપની બહેન પાસે એક ખાસ પ્રકારની શાલ હતી, જે તેને ઓઢે તે આગમાં પણ બળે નહી. એક દિવસ હિરણ્ય ક્સ્યપ એ પ્રહલાદને હોળીકાના ખોળામાં બેસવા આદેશ દીધો. પ્રહલાદે ભગવાન વિષ્ણુને પોતાની રક્ષા માટે પ્રાર્થના કરી. જ્યારે આગ શરૂ થઇ ત્યારે હોલીકા તેમાં બળીને ભસ્મ થઈ ગઈ પણ પ્રહલાદને કાંઈ પણ ન થયું. આ ઘટનાને લીધે હિંદુ પર્વ હોળી મનાવાય છે. 

After tolerating much abuse from his father Hiranyakashipu, Prahlada is eventually saved by Vishnu in the form of Narasimha, the half-man, half-lion avatar.

પિતા હીરણ્યકશિપુના ઘણાં ત્રાસમાંથી પ્રહલાદને મુક્ત કરવા છેવટે વિષ્ણુ નરસિંહ (અર્ધ માનવ અને અર્ધ સિંહ) અવતાર લે છે.

પ્રહલાદની વાર્તા ઘણાં બોધ આપે છે જેમકે:
•	પ્રભુ અત્ર તત્ર સર્વત્ર છે. 
•	પ્રભુ હમેંશા તેમના ભક્તોની વહારે આવે છે.
•	પ્રભુની ભક્તિ ક્યારેપણ થઈ શકે, તેમાં ઉંમરની સીમા નથી હોતી. 
•	પ્રભુમાં વિશ્વાસનું સાતત્ય ભક્તિ તરફ દોરે છે. 
•	જે દુષ્ટ કાર્યો કરે છે તેમેને તેની સજા મળે છે
ભાગવતમમાં છેવટે પ્રહલાદ દૈત્યોનો રાજા બને છે અને મૃત્યુ બાદ વિષ્ણુના વૈકુંઠમાં સ્થાન પામે છે.

### સાહિત્યક સંદર્ભ
ભાગવદ ગીતા(૧૦:૩૦)માં કૃષ્ણ પ્રહલાદના સંદર્ભમાં પ્રહલાદની તરફેણ કરતું નીચે મુજબ વાક્ય બોલે છે.
“દૈત્યોમાં હું પ્રહલાદને વરેલો છું. પ્રાણીઓમાં હું સિંહ છું અને પક્ષીઓમાં હું ગરુડ છું”

## આ પણ જુઓ
* હોળી
* ભાગવત

## સંદર્ભ
## વધુ વાંચન
* વિષ્ણુપુરાણ
* શ્રીમદ ભાગવત

## બાહ્ય કડીઓ
* ભાગવત પુરાણ,પ્રહલાદની કથા(અંગ્રેજી)  (srimadbhagavatam.com)
* ધર્મ-નિર્ણયમ(પ્રહલાદની વાર્તાઓ (moralstories.wordpress.com)
* પ્રહલાદનું ઉત્તમ શિક્ષણ (અંગ્રેજી) (pdf)  (krishna.com)
* વિષ્ણુપુરાણમાં પ્રહલાદ (sacred-texts.com)
દુધધારા ડેરી

**દુધધારા ડેરી** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ વિસ્તારમા કાર્યરત છે.ભરૂચ તેમ જ નર્મદા જિલ્લામાં વ્યાપ ધરાવતી, સહકારી ધોરણે કાર્ય કરતી દુધધારા  ડેરીનું મુખ્ય કાર્યાલય તેમ જ પ્લાન્ટ ભરૂચ શહેર નજીક ભોલાવ ગામ ખાતે આવેલ છે.
દુધધારા  ડેરી ભરૂચ તેમ જ નર્મદા જિલ્લામાં આવેલાં ગામોમાંથી દુધ મેળવી, પ્રોસેસ કરી, વિતરણ કરવાનું કાર્ય કરે છે. આ ઉપરાંત દુધધારા  ડેરીના ઉપક્રમે પશુપાલકોને પશુઓ માટેનો ખોરાક (દાણ), ડેરીનાં ઉત્પાદનો જેમ કે ઘી, છાસ વગેરેનું વેચાણ, પશુઓ માટે દવાનું વિતરણ તેમ જ પશુઓની સારવાર માટે વ્યવસ્થા કરવામાં આવે છે. 

શ્રેણી:ગુજરાતનાં ઉધોગો
સુમુલ ડેરી

**સુમુલ ડેરી** (સુરત કો-ઓપરેટિવ મિલ્ક પ્રોડ્યુસર્સ યુનિયન લિમિટેડ) ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ વિસ્તારમાં કાર્યરત છે. તેની સ્થાપના ૨૨ ઓગસ્ટ ૧૯૫૧ના રોજ કરવામાં આવી હતી. સુરત તેમ જ તાપી જિલ્લામાં વ્યાપ ધરાવતી, સહકારી ધોરણે કાર્ય કરતી સુમુલ ડેરીનું મુખ્ય કાર્યાલય તેમ જ પ્લાન્ટ સુરત શહેરમાં આવેલ છે. સુમુલ ડેરી સુરત તેમ જ તાપી જિલ્લામાં આવેલાં ગામોમાંથી દુધ મેળવી, પ્રોસેસ કરી, વિતરણ કરવાનું કાર્ય કરે છે. આ ઉપરાંત સુમુલ ડેરીના ઉપક્રમે પશુપાલકોને પશુઓ માટેનો ખોરાક (દાણ), ડેરીનાં ઉત્પાદનો જેમ કે ઘી, છાસ વગેરેનું વેચાણ, પશુઓની સારવાર માટે નિષ્ણાત પશુ ચિકિત્સકો ની નિમણુંક કરે છે અને પશુપાલકો ને મદદરૂપ થાય છે.

## સંદર્ભ 
## બાહ્ય કડીઓ 
* 

શ્રેણી:સુરત જિલ્લો
શ્રેણી:ગુજરાતનાં ઉધોગો
આમલી, તા.ચિખલી

**આમલી** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તથા વલસાડ જિલ્લાનું વિભાજન કરી નવા બનાવવામાં આવેલા નવસારી જિલ્લામાં આવેલ કુલ ૬ (છ) તાલુકાઓ પૈકીના એક એવા ચિખલી તાલુકામાં આવેલું એક ગામ છે. આમલી ગામમાં આંગણવાડી, પ્રાથમિક શાળા, દૂધની ડેરી, પંચાયતઘર જેવી સગવડો ઉપલબ્ધ થયેલ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ડાંગર, શેરડી, કેરી તેમ જ શાકભાજીના પાકની ખેતી કરવામાં આવે છે.

શ્રેણી:ચિખલી તાલુકો
ભાગવત વિદ્યાપીઠ

**શ્રી ભાગવત વિદ્યાપીઠ કૃષ્ણધામ** ગુજરાતના અમદાવાદનાં સોલા ગામ પાસે સરખેજ-ગાંધીનગર હાઇવે પર આવેલ શ્રીનાથજી બાવાનું સુંદર મંદિર છે. જેમાં ભાગવત પુરાણ ને આધારિત મંદિર બનાવવામાં આવ્યુ છે.

જેમ કે,

* શ્રી ભાગવત વિદ્યાપીઠમાં સંપૂર્ણ શ્રીમદ્ભાગવતના ૧૮,૦૦૦ શ્લોકો આરસના પત્થર પર લિપીબદ્ધ કરવામાં આવ્યા છે.
* શ્રીમદ્ભાગવતમાં ૧૨ સ્કંધ છે જે મુજબ ભાગવત વિદ્યાપીઠમાં ૧૨ દ્વારો છે.

ભાગવત વિદ્યાપીઠમાં મંદિર ઉપરાંત મુખ્ય ઉદ્દેશ સંસ્કૃતનું શિક્ષણ આપવાનો છે અને અહીં ૫૦૦ વિદ્યાર્થીઓ સંસ્કૃતનો (વેદ, પુરાણ, ઉપનિષદ, જ્યોતિષ, કર્મકાંડ) વગેરેનો અભ્યાસ કરે છે.  આ વિદ્યાપીઠને સાકાર કરનાર ગુજરાતના જાણીતા ભાગવત કથાકાર પૂજ્ય શ્રી કૃષ્ણશંકર શાસ્ત્રીજી હતાં, જેમને *પૂજ્ય દાદાજી* તરીકે ઓળખવામાં આવતા હતા. હાલમાં તેમના પુત્ર પૂજ્ય શ્રી ભાગવત ઋષી વિદ્યાપીઠનું સંચાલન સંભાળે છે. ભાગવત વિદ્યાપીઠમાં શ્રીકૃષ્ણ ઉપરાંત હનુમાન, મહાદેવનું પણ મંદીર છે.

ભાગવત વિદ્યાપીઠમાં દર વર્ષે આઠમ શ્રીકૃષ્ણજન્મના દિવસે મોટો મહોત્સવ થાય છે. શ્રીકૃષ્ણ ને બત્રિસ ભોગ ધરાવાય છે. શ્રી ભાગવત વિધાપીઠમાં શિક્ષણ, સ્વાસ્થય,અને સંસ્કૃતિની પરંપરા જાળવતી પેટા વિભાગો જેવા કે પ્રાથમિક શાળા, ડી. એમ. વિધાલય, અશોક આઇ.ટી.આઇ., બી.એડ કોલેજ અને સંસ્ક્રુત પાઠશાળા આવેલા છે. સ્વાસ્થયને માટે નિરામય તિર્થમાં આયુર્વેદ, આંખ, કાન, ફિઝીયોથેરાપી, હોમિયોપેથી જેવા ઉપચાર નિશુલ્ક કરાય છે. અશોક આઇ.ટી.આઇ માં વાયરમેન, ફિટર, રેફ્રિજરેશન અને એર કંડિશનિંગ મિકેનિક, ડિઝલ મિકેનિક, ઇલેકટ્રોનિક્સ મિકેનિક, રેડિયો અને ટી.વી. મિકેનિક અને વેલ્ડર વ્યવસાયની તાલિમ અપાય છે

શ્રેણી:અમદાવાદ
શ્રેણી:સંસ્કૃત શિક્ષણ
શ્રેણી:અમદાવાદનાં જોવાલાયક સ્થળો
ધુમ્મસ

alt=ધુમ્મસ|thumb|ધુમ્મસ
**ધુમ્મસ** એટલે શિયાળાની વહેલી સવારે જોવા મળતું ધૂંધળું વાતાવરણ.

ધુમ્મસ ક્યારેક એટલું ઘટ્ટ હોય છે કે દસ ફૂટના અંતરની વસ્તુ પણ જોવામાં મુશ્કેલી પડે. વાદળની વચ્ચે ઉભા હોય એવું લાગે છે. ધુમ્મસના કારણે વાહન વ્યવહારમાં ભારે વિટંબણાઓ સર્જાય છે. ખુલ્લી હવામાં પાણીનું સતત બાષ્પીભવન થતું હોય છે. પાણીના રેણુઓ વરાળ બનીને હવામાં ભળતાં હોય છે, જેનું પ્રમાણ ઉષ્ણતામાન અને હવામાં રહેલા ભેજ પર આધાર રાખે છે. રાત્રી દરમ્યાન ઉષ્ણતામાન નીચું જવાને કારણે આ પ્રક્રિયા મંદ પડે છે અને હવામાં પાણીના ઝીણાં ફોરાં એકત્રિત થાય છે, જે સવારે વાતાવરણને ધુંધળું બનાવે છે. આને ધુમ્મસ કહેવાય છે. સૂર્યોદય થયા પછી તાપમાન વધે ત્યારે વાતાવરણમાં રહેલું પાણી બાષ્પીભવન થઇ ઉડી જાય છે અને વાતાવરણ ફરી સ્વચ્છ બને છે.
ઉત્તર ગોઆ જિલ્લો

અરબ સાગરના કિનારે આવેલો **ઉત્તર ગોઆ જિલ્લો** ભારત દેશના ગોઆ રાજ્યનો મહત્વનો જિલ્લો છે, જે આશરે ૧૭૩૬ ચોરસ કિલોમિટર જેટલો વિસ્તાર ધરાવે છે. ઉત્તર ગોઆ જિલ્લાનું મુખ્ય મથક પણજી ખાતે આવેલું છે.

ઉત્તર ગોઆ જિલ્લાની કુલ વસ્તી ઇ.સ. ૧૯૯૧ની વસ્તી ગણત્રી મુજબ ૪૧૬,૬૨૪ જેટલી છે, આ પૈકી ૨૧૧,૫૪૩ જેટલા પુરુષો અને ૨૦૫,૨૮૫ જેટલી સ્ત્રીઓ છે.

## ઉત્તર ગોઆ જિલ્લામાં આવેલા તાલુકાઓ 
* બાર્ડેઝ તાલુકો
* બીચોલીમ તાલુકો
* પેરનેમ તાલુકો
* પોન્ડા તાલુકો
* સાતારી તાલુકો
* તિસવાડી તાલુકો

શ્રેણી: ગોઆના જિલ્લાઓ
દક્ષિણ ગોઆ જિલ્લો

અરબ સાગરના કિનારે આવેલો **દક્ષિણ ગોઆ જિલ્લો** ભારત દેશના ગોઆ રાજ્યનો મહત્વનો જિલ્લો છે, જે આશરે ૧૯૬૬ ચોરસ કિલોમિટર જેટલો વિસ્તાર ધરાવે છે. દક્ષિણ ગોઆ જિલ્લાનું મુખ્ય મથક મારગાવ ખાતે આવેલું છે.

દક્ષિણ ગોઆ જિલ્લાની કુલ વસ્તી ઇ.સ. ૧૯૯૧ની વસ્તી ગણત્રી મુજબ ૨૬૦,૨૬૭ જેટલી છે, આ પૈકી ૧૨૯,૦૦૨ જેટલા પુરુષો અને ૧૩૧,૨૬૫ જેટલી સ્ત્રીઓ છે. આ જિલ્લાની મુખ્ય ભાષા કોંકણી છે. અહીં મરાઠી ભાષાનો પણ બોલવામાં ઉપયોગ થાય છે.

## દક્ષિણ ગોઆ જિલ્લામાં આવેલા તાલુકાઓ 
* કાનાકોના તાલુકો
* મોર્મુગોવા તાલુકો
* ક્યુપેમ તાલુકો
* સેલ્સેટ તાલુકો
* સાંગ્યુમ તાલુકો

શ્રેણી: ગોઆના જિલ્લાઓ
વિશ્વ જળ દિન

**વિશ્વ જળ દિન** દર વર્ષે ૨૨ માર્ચના દિવસે સમગ્ર વિશ્વમાં મનાવવામાં આવે છે. આ દિવસ ઉજવવા પાછળનો હેતુ લોકોને પાણી બચાવવા માટે પ્રેરણા આપવાનો, જળનું મહત્વ સમજાવવાનો તેમ જ જળને વેડફાતું અટકાવવાનો છે. વર્તમાન સમયમાં જળસમસ્યા દિનબદિન વિકટ સ્વરૂપ ધારણ કરી રહી છે, ત્યારે જળવ્યવસ્થાપન પણ યોગ્ય રીતે થાય તે મહત્વનું છે. જળસમસ્યાઓમાં અછત અથવા દુકાળ, પૂરને કારણે લીલો દુકાળ, પાણીની વહેંચણીમાં થતા વિવાદ, પાણીમાં અશુધ્ધિના કારણે થતા રોગો, વિનાશક ત્સુનામી, જમીનનું ધોવાણ જેવા પ્રશ્નો ઉકેલ માંગી રહ્યા છે.

ભારત દેશ અને એમાં પણ ગુજરાત રાજ્યના કચ્છ, કાઠિયાવાડ, ઉત્તર ગુજરાતના કેટલાક પ્રદેશોમાં જળસમસ્યા (અછત) વર્ષો જૂની છે. આ ઉપરાંત નદી તેમ જ દરિયાકિનારાની જમીનનું ધોવાણ તેમ જ ખારાશનું પ્રમાણ વધી જવું જેવી સમસ્યાનો પણ ગુજરાત રાજ્ય સામનો કરી રહ્યું છે. આ ઉપરાંત નદી તેમ જ દરિયાના પાણીમાં છોડવામાં આવતા કારખાનાના ગંદા પાણી તેમ જ ગટરના ગંદા પાણીને લીધે પ્રદુષિત થતા પાણીની સમસ્યા પણ ભારત દેશમાં ઘણી મોટી છે.

ઇ. સ. ૧૯૯૩ના વર્ષમાં સંયુક્ત રાષ્ટ્ર સંઘની સામાન્ય સભાએ, ૨૨ માર્ચના દિવસને વિશ્વ જળ દિન ઘોષિત કરેલ છે.

## ૨૦૦૯ વિશ્વ જળ દિન 
૨૦૦૯ વિશ્વ જળ દિન નિમિત્તે, તમામ સંઘર્ષગ્રસ્ત કે યુદ્ધગ્રસ્ત પ્રદેશોનાં નાગરીકોને શુદ્ધ જળ અને આરોગ્ય તથા સ્વચ્છતાની દરકાર રાખવા બાબતની નેમ નક્કી કરાયેલ છે. ઘણી સંઘર્ષગ્રસ્ત જગ્યાઓ પર ગોળી(યુદ્ધ) કરતાં રોગથી વધુ જાનહાનિ થવાનું નોંધાયેલ છે.

## સંદર્ભ 
## બાહ્ય કડીઓ 
* વિશ્વ જળ દિન – અધિકૃત વેબસાઇટ
* જૂનાં વિશ્વ જળ દિનની ઉજવણીનો સંગ્રહ
* UN-Water
* યુનાઈટેડ નેશન્સ દ્વારા ઉજવાતા આંતરરાષ્ટ્રીય દિવસો

શ્રેણી:મહત્વના દિવસો
શ્રેણી:પર્યાવરણ
માર્ચ ૨૪

**૨૪ માર્ચ**નો દિવસ ગ્રેગોરીયન પંચાંગ મુજબ વર્ષનો ૮૩મો (લિપ વર્ષ દરમ્યાન ૮૪મો) દિવસ છે.

## મહત્વના બનાવો 
* ઇ.સ. ૧૮૮૨ના વર્ષમાં ૨૪ માર્ચના દિવસે ડો. રોબર્ટ કોચ નામના તબીબે સૌ પ્રથમ ક્ષય રોગનાં જંતુઓ શોધી કાઢ્યા હતા.

## જન્મ 
## અવસાન 
* જન્મશંકર મહાશંકર બૂચ - ગુજરાતી કવિ (જ. ૧૮૭૭)
* રૂબિન ડેવિડ - ભારતીય પ્રાણીવિદ્દ અને કાંકરિયા તળાવ, અમદાવાદના કિનારે આવેલા પ્રાણી સંગ્રહાલય તેમ જ બાલવાટિકાના સ્થાપક. (જ. ૧૯૧૨)

## મહત્વના દિવસો 
* વિશ્વ ક્ષય દિન

શ્રેણી:માર્ચ
માર્ચ ૨૨

**૨૨ માર્ચ**નો દિવસ ગ્રેગોરીયન પંચાંગ મુજબ વર્ષનો ૮૧મો(લિપ વર્ષ દરમ્યાન ૮૨મો) દિવસ છે. આ દિવસ પછી વર્ષ પુરું થવામાં ૨૮૪ દિવસ બાકી રહે છે.

## મહત્ત્વના બનાવો 
* ૧૭૩૯ – નાદિર શાહે દિલ્હી પર કબજો કરી મયૂરાસનની ચોરી કરી.
* ૧૮૮૮ – ફૂટબોલ લીગની સ્થાપના.
* ૧૮૯૫ – લ્યુમેઇર બંધુઓ (Auguste and Louis Lumière) દ્વારા પ્રથમ વખત ચલચિત્રનું (ખાનગી) પ્રદર્શન યોજાયું.
* ૧૯૯૩ – ઇન્ટેલ કોર્પોરેશન દ્વારા પ્રથમ પેન્ટિયમ ચિપ (૮૦૫૮૬) મુકવામાં આવી. જે ૬૦ મેગાહર્ટ્ઝ (MHz) ક્લોક સ્પીડ, ૧૦૦+ MIPS અને ૬૪ બીટ ડેટા પાથ ધરાવતી હતી.
* ૧૯૯૫ – કોસ્મોનોટ વલેરી પોલિઆકોવ અંતરિક્ષમાં ૪૩૮ દિવસનો વિક્રમ સ્થાપીને પૃથ્વી પર પરત ફર્યા.
* ૧૯૯૭ – ધૂમકેતુ "હેલ-બોપ" પૃથ્વીની નજીકતમ અંતરે પહોંચ્યો. 
* ૨૦૨૦ – વડા પ્રધાન નરેન્દ્ર મોદીએ કોવિડ–૧૯ ના ફેલાવા સામે લડવાના પ્રયાસમાં જનતા કર્ફ્યુની જાહેરાત કરી.

## જન્મ 
* ૧૯૦૮ – સુંદરમ્, ગુજરાતી ફિલસુફ, કવિ અને સાધક. (અ. ૧૯૯૧)

## અવસાન 
* ૨૦૦૪ – વી.એમ. તારકુંડે, ભારતીય વકીલ અને નાગરિક અધિકાર કાર્યકર્તા (જ. ૧૯૦૯)
* ૨૦૦૫ – જેમિની ગણેશન, ભારતીય ફિલ્મ અભિનેતા (જ. ૧૯૨૦)
* ૨૦૦૭ – યુ.જી.કૃષ્ણમુર્તિ, ભારતીય તત્ત્વચિંતક (જ. ૧૯૧૮) 
* ૨૦૧૪ – યશવંત વિઠોબા ચિત્તલ, ભારતીય લેખક (જ. ૧૯૨૮)

## તહેવારો અને ઉજવણીઓ 
* વિશ્વ જળ દિન

## બાહ્ય કડીઓ 
* (BBC) બી.બી.સી.: આજનો દિવસ 
----

શ્રેણી:પર્યાવરણ
શ્રેણી:માર્ચ
માર્ચ ૮

**૮ માર્ચ** નો દિવસ ગ્રેગોરીયન પંચાંગ મુજબ વર્ષનો ૬૭મો (લિપ વર્ષ દરમ્યાન ૬૮મો) દિવસ છે. આ દિવસ પછી વર્ષ પુરું થવામાં ૨૯૮ દિવસ બાકી રહે છે.

## મહત્વની ઘટનાઓ 
## જન્મ 
* 

## અવસાન 
* 

## તહેવારો અને ઉજવણીઓ 
* આંતરરાષ્ટ્રીય મહિલા દિન

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:માર્ચ
શ્રેણી:નારીઉત્કર્ષ
માર્ચ ૧૨

**૧૨ માર્ચ** નો દિવસ ગ્રેગોરીયન પંચાંગ મુજબ વર્ષનો ૭૧મો (લિપ વર્ષ દરમ્યાન ૭૨મો) દિવસ છે. આ દિવસ પછી વર્ષ પુરું થવામાં ૨૯૪ દિવસ બાકી રહે છે.

## મહત્વની ઘટનાઓ 
* ૧૯૩૦ - દાંડી સત્યાગ્રહ (દાંડી કુચ)નો અમદાવાદથી પ્રારંભ

## જન્મ 
* ૧૯૦૭ - કનુભાઈ દેસાઈ, ગુજરાતી સાહિત્યકાર.
* ૧૯૩૭ - ગુણવંત શાહ, ગુજરાતી સાહિત્યકાર અને ચિંતક.
* ૧૯૬૦ - ગુજરાત ગૌરવ શ્રી મુકેશ આચાર્ય

## અવસાન 
* ૨૦૧૦ - પી. સી. વૈદ્ય, જાણીતા ગાંધીવાદી, શીક્ષણવિદ, વિદ્વાન ગણિતશાસ્ત્રી અને ભૌતિકશાસ્ત્રવિદ્

## તહેવારો અને ઉજવણીઓ 
* વિશ્વ કિડની દિન

## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:માર્ચ
આંતરરાષ્ટ્રીય મહિલા દિન

**આંતરરાષ્ટ્રીય મહિલા દિન** દર વર્ષે ૮મી માર્ચના દિવસે સમગ્ર વિશ્વમાં મનાવવામાં આવે છે. આ દિવસ ઉજવવા પાછળનો હેતુ વિશ્વની અડધી જનસંખ્યા એટલે કે નારી ઉત્કર્ષ માટે લોકજાગૃતિ લાવવાનો છે. સામાજિક ઉત્થાનમાં મહિલાઓની ભૂમિકાની અગત્યતાને ધ્યાનમાં લઈ તેમનામાં શિક્ષણનો વ્યાપ વધે તેમ જ તેઓ કુરિવાજો તથા રૂઢિઓમાંથી બહાર આવે તે માટેનું આયોજન કરવામાં આવે છે. વર્તમાન સમયમાં પણ ત્રીજા વિશ્વના દેશોમાં સ્ત્રી સાક્ષરતાનો દર ઘણો નીચો છે. જો કે મહિલાઓમાં જાગૃતિ પણ એટલા જ પ્રમાણમાં દેખાય રહી છે. આજે વિજ્ઞાન, ટેકનોલોજી સહિત વિવિધ ક્ષેત્રોમાં મહિલાઓ પોતાનું યોગદાન આપી રહી છે. આમ છતાં ભારત દેશ અને એમાં ગુજરાત રાજ્યમાં પણ સરકાર કન્યા કેળવણી અભિયાન, બેટી બચાવો અભિયાન, સ્ત્રી ભ્રૂણહત્યા નિવારણ જેવા પ્રયાસ આદરી નારીઓના ઉત્થાનમાં યોગદાન કરી રહેલ છે. વર્તમાન સમયમાં અવકાશ સંશોધન અને રમત-ગમત જેવાં ક્ષેત્રોમાં પણ મહિલાઓએ પોતાની ક્ષમતા પુરવાર કરી રહી છે. આજે મહીલાઓ પુરૂષ સાથે ખભે ખભો મિલાવીને આગળ વધી રહી છે. સ્ત્રીઓ શક્તિનું સ્વરૂપ છે. સ્ત્રીઓ તેમના સમગ્ર જીવન દરમ્યાન પોતાના પરીવાર માટે ખૂબ જ સંઘર્ષ કરે છે. વર્તમાન સમયમાં સ્ત્રીઓના ઉત્થાન માટે લોકો પ્રયત્નશીલ બન્યા છે. 

## સંદર્ભ 
શ્રેણી: મહત્વના દિવસો
શ્રેણી: નારીઉત્કર્ષ
વિશ્વ ક્ષય દિન

**વિશ્વ ક્ષય દિન** સમગ્ર વિશ્વમાં દર વર્ષે ૨૪ માર્ચના દિવસે મનાવવામાં આવે છે. ઇ.સ. ૧૮૮૨ના વર્ષમાં ૨૪ માર્ચના દિવસે ડો. રોબર્ટ કોચ નામના તબીબે સૌ પ્રથમ ક્ષય રોગનાં જંતુઓ શોધી કાઢ્યા હતા. આથી ૨૪ માર્ચ ના દિવસે વિશ્વ ક્ષય દિન ઉજવવામાં આવે છે.

ક્ષયનો રોગ બીડી, સિગારેટ, તમાકુ વગેરેના વધુ પડતા સેવનના કારણે થાય છે. આ રોગે આખા વિશ્વને લપેટમાં લીધું છે. ઇ.સ. ૨૦૧૮માં આશરે ૧ કરોડ લોકોને ક્ષયનો ચેપ લાગ્યો હતો અને તેમાંથી ૧૫ લાખ લોકોના મૃત્યુ થયા હતા, જેમાંથી મોટાભાગના લોકો વિકાશશીલ દેશોમાંથી હતા. આ દિવસ ઉજવવા પાછળનો હેતુ લોકોને આ રોગથી બચાવવા માટે ક્ષયથી પીડાતા રોગીઓને શોધી કાઢી તેમને મફત સારવાર મળે તેવી વ્યવસ્થા ગોઠવવાનો છે, જે અંર્તગત નિદાન, સારવાર અને ત્યારપછી સમયાંતરે તપાસ થાય તેવી યોજના વિશ્વ આરોગ્ય સંસ્થા (WHO) દ્વારા ઘડી કાઢવામાં આવી છે. ભારત દેશ અને એમાં પણ ગુજરાત રાજ્યમાં પણ અલગ હોસ્પિટલો, મફત સારવાર તેમ જ સ્વતંત્ર ક્ષય નિયંત્રણ બોર્ડ બનાવવું જેવાં પગલાં લઇ આ રોગને નાથવા કમર કસી છે. 

ક્ષય રોગને *રાજ રોગ* પણ કહેવાય છે, જેમાં દર્દીના સારવાર કરનારે પણ ખૂબ સાવચેતી રાખવી પડે છે, નહીંતર તેને પણ આ રોગ થઈ શકે છે.

વર્ષ ૨૦૨૨ માટે આ દિવસની થીમ - "ટીબીને ખતમ કરવા માટે રોકાણ કરો. જીવન બચાવો." છે.

## સંદર્ભ 
## બાહ્ય કડીઓ
સારાવાક ગુફા

**સારાવાક ગુફા** (અંગ્રેજી:Sarawak Chamber) મલેશિયા દેશના સારાવાક રાજ્યમાં બોર્નેઓ ટાપુ ઉપર 'ગુઆ નસીબ બગુસ' (Good Luck Cave) ખાતે વિશાળ જમીનની અંદર આવેલી ગુફા છે. આ સ્થળ ગુનુંગ મુલુ રાષ્ટ્રીય ઉદ્યાનના વિસ્તારમાં આવેલું છે. આ ગુફા આખા વિશ્વમાં જમીનની નીચે આવેલી ગુફાઓ પૈકી સૌથી મોટી ગુફા ગણાય છે.

આ ગુફાની શોધ એન્ડી એવિસ, ડેવ ચેકલી અને ટોની વ્હાઇટ નામના અનુભવી ગુફાશાસ્ત્રીઓએ કરી હતી. આ ત્રિપુટીનું વતન વિલાયત એટલે કે ઇંગ્લેન્ડ હતું. આ અંગ્રેજ ત્રિપુટી ઇ.સ. ૧૯૮૧ના વર્ષમાં  બોર્નેઓ ટાપુના ઉત્તર ભાગમાં પર ગુનુંગ મુલુ નેશનલ પાર્કના વણખેડ્યા ગાઢ જંગલ વિસ્તારમાં નવી ગુફાઓ વિશે સંશોધન અને મોજણીનું અભિયાન બેન લ્યોન નામના ગુફાશાસ્ત્રીની આગેવાની હેઠળ કરી રહી હતી, તે દરમ્યાન એમને આ ગુફા મળી આવી હતી.  આ ગુફા ૨૩૦૦ ફુટ લાંબી, ૧૩૦૦ ફુટ પહોળી તેમ જ ૨૩૦ ફુટ ઊંચી છે. આમ આ વિશાળ ગુફામાં ૧૦ મહાકાય જેટ વિમાનો સમાઇ શકે. ગુફાના પ્રવેશદ્વાર પર નાનકડું ઝરણું છે. ગુફામાં પ્રવેશ કરવા માટે પાણીમાં તરીને જવું પડે છે.

## સંદર્ભ
*Reader's Digest Ltd. (1989). Facts and Fallacies - Stories of the Strange and Unusual. ''Reader's Digest Ltd*. Page 14-15. ISBN 0864380879.
*Time Life Books. Earth Series - Underground Worlds. *Time Life Books''.

## બાહ્ય કડીઓ
* માઉન્ટ મુલુ ખાતેની ખીણમાં આવેલી ગુફાઓ વિશે વિસ્તારપૂર્વક માહિતી Good Luck Cave 

*ટુંકી માહિતી description  www.showcaves.com ઉપર માહિતી
ભારતમાં ટી.વી. ચેનલો

અંહી ભારત દેશમાં હિન્દી ભાષામાં પ્રસારિત થતી ટીવી ચેનલોની યાદી છે:
 
## સામાન્ય 
*દૂરદર્શન નેશનલ
*ઝી ટીવી
*સ્ટાર પ્લસ
*સોની એન્ટરટેઇનમેન્ટ ટેલી
*સહારા વન
*સ્ટાર વન
*સબ ટીવી
*ડીડી ઇન્ડિયા
*સ્ટાર ઉત્સવ
*ઝી સ્માઇલ

## યુવા 
*૯X એન્ટરટેઇનમેન્ટ
*એનડીટીવી ઇમેજિન
*કલર્સ વાયાકોમ ૧૮
*ઝી નેક્સ્ટ
*બિન્દાસ
*સહારા ફિરંગી

## ચલચિત્રો 
*ઝી સિનેમા
*સ્ટાર ગોલ્ડ
*સેટમક્ષ
*સહારા ફિલ્મી
*યૂટીવી ન્યૂઝ
*ઝી પ્રિમિયર
*ઝી એકશન
*ઝી ક્લાસિક
*યૂટીવી બિન્દાસ મૂવીઝ
*બી ફૅર યૂ મૂવીઝ
*મનોરંજન ટીવી
*યુટીવી MOVIES

## સંગીત 
*ઝી મ્યૂઝિક
*એમટીવી ઇન્ડિયા
*ચેનલ વી
*નાઇન એક્સ એમ
*બી ફોર યૂ મ્યૂઝિક
*ઇટીસીઇટીસી
*મ્યૂઝિક ઇન્ડિયા
*યો મ્યૂઝિક
*એન્ટર ૧૦
*લેમન
*ફિદા

## સમાચાર 
**સામાન્ય**

*ડીડી ન્યૂઝ
*ઝી ન્યૂઝ
*સ્ટાર ન્યૂઝ

*આજ તક
*એનડીટીવી ઇન્ડિયા
*સહારા સમય
*ઇન્ડિયા ટીવી
*આઇબીએન ૭
*ન્યૂઝ ૨૪
*તેઝ
*લાઇવ ઇન્ડિયા
*S1
*વોઇસ ઓફ ઇન્ડિયા
*ઇન્ડિયા ન્યૂઝ

**મનોરંજન**

*ઝૂમ
*ઇ ૨૪
*એનડીટીવી ઇમેજિન શોબિઝ
*લહરેં
*સીએનબીસી

**વ્યાપાર**

*ઝી બિઝનેસ
*સીએનબીસી આવાજ
*બિઝ ૨૪
*બિઝ ન્યૂઝ (પરીક્ષણ)
*એનડીટીવી પ્રોફિટ

**રાજનૈતિક**

*લોક સભા
*ડીડી લોક સભા

## રમત 
*ડીડી સ્પોર્ટસ
*ઇએસપીએન
*સ્ટાર સ્પોટંસ
*ટેન સ્પોર્ટસ
*સ્ટાર ક્રિકેટ
*નેયો સ્પોર્ટસ
*નેયો ક્રિકેટ

## આરોગ્ય અને ખરીદી 
*કેર વર્લ્ડ
*શક્તિ ટીવી
*લાઇફ ૨૪
*હોમ શોપ ૧૮

## ધાર્મિક 
*ઝી જાગરણ
*આસ્થા ટીવી
*સંસ્કાર ટીવી
*શ્રધ્ધા એમએચ વન
*પ્રજ્ઞા ટીવી
*સાધના ટીવી
*ઓમ ટેલીવિઝન
*સતસંગ ટીવી
પેલાડી ભેરવી

**પેલાડી ભેરવી** ભારત દેશના પશ્ચિમ ભાગમાં આવેલા  ગુજરાત રાજ્યના દક્ષિણ ભાગમાં આવેલા તથા વલસાડ જિલ્લાનું વિભાજન કરી નવા બનાવવામાં આવેલા નવસારી જિલ્લામાં આવેલ ખેરગામ તાલુકામાં આવેલું એક  ગામ છે. પેલાડી ભેરવી ગામમાં પ્રાથમિક શાળા, દૂધની ડેરી, આંગણવાડી, પંચાયતઘર જેવી સગવડો ઉપલબ્ધ થયેલ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ડાંગર,  શેરડી, કેરી તેમ જ શાકભાજીના પાકની ખેતી કરવામાં આવે છે. 

આ ગામમાં મુખ્યત્વે આદિવાસી લોકો વસવાટ કરે છે.

શ્રેણી:ખેરગામ તાલુકો
માર્ચ ૨૦

**૨૦ માર્ચ** એ ગ્રેગોરીયન પંચાંગ પ્રમાણે, વર્ષનો ૭૯ મો (લિપ વર્ષમાં ૮૦ મો) દિવસ હોય છે. આ પછી વર્ષમાં ૨૮૬ દિવસો બાકી રહે છે.

આ દિવસ ઉત્તરીય ગોળાર્ધમાં "વાસંતિક વિષુવકાળ" (vernal equinox), એટલે કે જેમાં દિવસ અને રાત્રી સમાન હોય છે, નો હોય છે. તદનુસાર વસંત ઋતુનો પ્રથમ દિવસ પણ ગણાય છે, અને દક્ષિણી ગોળાર્ધમાં "શરદ (પાનખર) વિષુવકાળ" (autumnal equinox) નો હોય છે. તેથીજ મોટાભાગે ઘણાં દેશોમાં પરંપરાગત પારસી (કે ઇરાનિયન) નવરોઝ આ દિવસેજ આવે છે. રાશીચક્રનો આ છેલ્લો દિવસ હોય છે.

## ૨૦ માર્ચના દિવસે બનેલા મહત્વના બનાવો 
* ૧૬૦૨ - ડચ ઇસ્ટ ઇન્ડિયા કંપનીનું ગઠન થયું.(Dutch East India Company) 
* ૧૭૩૯ - નાદિર શાહે દિલ્હી લુટ્યું અને મયુરાસનનાં કિંમતી રત્નોની લુંટ કરી.
* ૧૮૫૨ - 'હેરિયેટ બીચર સ્ટોવે' પ્રખ્યાત નવલકથા અંકલ ટોમ`સ કેબિન (Uncle Tom's Cabin) પ્રકાશિત કરી.  
* ૧૯૧૬ - આલ્બર્ટ આઇનસ્ટાઇને પોતાનો સાપેક્ષવાદનો સામાન્ય સિદ્ધાંત (theory of relativity) પ્રકાશિત કર્યો.  
* ૧૯૯૫ - ટોક્યો ભૂગર્ભ રેલ પર 'સારિન ગેસ' હુમલામાં ૧૨ મૃત્યુ અને ૧,૩૦૦ લોકો ઘવાયા.
* ૧૯૯૬ - દલિત ખ્રિસ્તી આરક્ષણ અધ્યાદેશ પર હસ્તાક્ષર કરવાની ભારતના રાષ્ટ્રપતિની ના.

## જન્મ 
* ૧૯૬૬ - અલ્કા યાજ્ઞિક, ગાયક કલાકાર 

## અવસાન 
* ૧૩૫૧ - તઘલખ વંશના બાદશાહ મહમંદ તઘલખનું અવસાન
* ૧૯૨૫ - હિન્દના એક વખતના ગવર્નર જનરલ લોર્ડ કર્ઝનનું અવસાન

## તહેવારો અને ઉજવણી
* વિશ્વ મસ્તક ઇજા જાગૃતિ દિન (હેડ ઇન્જરી અવેરનેસ)
* વિશ્વ વાર્તા દિવસ (World Storytelling Day)
* જાપાનનો રાષ્ટ્રીય તહેવાર.(વાસંતિક વિષુવકાળ પર આધારીત)
* આંતરરાષ્ટ્રીય જ્યોતિષ વિજ્ઞાન દિવસ (વાસંતિક વિષુવકાળ પર આધારીત)
* નવરોઝ (વાસંતિક વિષુવકાળ પર આધારીત)
* વિશ્વ ચકલી દિવસ

શ્રેણી:માર્ચ
લોકગીત

**લોકગીત** એ સાહિત્યનું આગવું અંગ છે. જે ગીતો લોકોમાં કર્ણોપકર્ણ પ્રસિદ્ધ થયેલાં હોય છે. મોટા ભાગે તો અલગ અલગ સમયાંતરે લોકસમાજને અસરકર્તા કે યાદગીરીરૂપ બનેલ ઘટનાઓને આ ગીતોમાં વણી લેવામાં આવેલ હોય છે. અમુક લોકગીતોનાં રચનાકારનો સંદર્ભ મળતો હોય છે,પરંતુ મોટાભાગનાં લોકગીતોનાં રચનાકાર, કાં તો અનામિ હોય છે કે સમયાંતરે તેમાં ઘણાં લોકોનો સહયોગ મળેલો હોય છે. અમુક ગીતો તમામ ભાષાવાસીઓમાં, તો અમુક નાના નાના પ્રદેશો પુરતા પ્રસિદ્ધ હોઇ શકે છે.

ગુજરાતી ભાષાનાં સાહિત્યમાં પણ લોકગીતોનો અનેરો ફાળો રહેલો છે. ગુજરાતનાં વિવિધ પ્રદેશોમાં ઘણાં પોતીકા લોકગીતો હોય છે. જે અમુક પ્રસંગ કે જીવનશૈલીને ઉજાગર કરે છે. 

દુનિયાની લગભગ તમામ ભાષાઓમાં તેના પોતીકા લોકગીતો હોય છે.

શ્રેણી:સાહિત્ય
ઓગસ્ટ ૧૫

**૧૫મી ઓગસ્ટ**નો દિવસ ગ્રેગોરીયન પંચાંગ મુજબ વર્ષનો ૨૨૭મો(લિપ વર્ષ દરમ્યાન ૨૨૮મો) દિવસ છે. આ દિવસ પછી વર્ષ પુરું થવામાં ૧૩૮ દિવસ બાકી રહે છે.

## મહત્વની ઘટનાઓ 
* ૧૫૧૯ – પનામા, પનામા શહેરનો પાયો નંખાયો.
* ૧૯૧૪ – પનામા નહેર આવાગમન માટે ખુલ્લી મુકાઇ, 'એન્કોન' નામક પ્રથમ માલવાહક જહાજ નહેરમાંથી પસાર થયું. 
* ૧૯૪૫ – દ્વિતીય વિશ્વયુદ્ધ: જાપાન પરનો વિજયદિન – જાપાને શરણાગતિ સ્વીકારી. 
* ૧૯૪૫ – દ્વિતીય વિશ્વયુદ્ધ: કોરિયા મુક્તિ દિવસ. 
* ૧૯૪૭ – બ્રિટિશ તાજ અને કંપની શાસનના લગભગ ૧૯૦ વર્ષ પછી ભારતને બ્રિટિશ શાસનથી સ્વતંત્રતા મળી અને બ્રિટિશ રાષ્ટ્રસંઘનું સભ્ય બન્યું.
* ૧૯૪૭ – પાકિસ્તાનના સ્થાપક મહમદ અલી ઝીણાએ કરાચીમાં પાકિસ્તાનના પ્રથમ ગવર્નર જનરલ તરીકે શપથ લીધા.
* ૧૯૪૮ – પ્રથમ કોરિયા પ્રજાસત્તાક (દક્ષિણ કોરિયા)ની સ્થાપના કરવામાં આવી.
* ૧૯૫૦ – ભારતના આંધ્ર પ્રદેશમાં શ્રીકાકુલમ જિલ્લાની રચના કરાઇ.
* ૧૯૬૯ – ભારતીય અવકાશ સંશોધન કેન્દ્ર (ઇસરો)ની સ્થાપના કરવામાં આવી. 
* ૧૯૭૫ – બાંગ્લાદેશમાં સેનાએ બળવો કર્યો, શેખ મુજીબુર રહેમાન અને તેમનાં કુટુંબની હત્યા કરાઇ, એકમાત્ર તેમનાં પુત્રી "હસીના વાજિદ" બચી ગયા.
* ૧૯૭૫ – હિન્દી ચલચિત્ર શોલે થિયેટરમાં રજૂ કરાઇ. 
* ૧૯૮૫ – આસામ સમજૂતી પર હસ્તાક્ષર, ભારત સરકારના પ્રતિનિધિઓ અને આસામ ચળવળના નેતાઓ વચ્ચે આંદોલનનો અંત લાવવા માટે સમજૂતી.
* ૨૦૨૦ – મહેન્દ્ર સિંઘ ધોનીએ આંતરરાષ્ટ્રીય ક્રિકેટમાંથી નિવૃત્તિ જાહેર કરી.
* 
## જન્મ 
* ૧૭૬૯ – નેપોલિયન બોનાપાર્ટ, ફ્રેન્ચ લશ્કરી વડો (અ. ૧૮૨૧)
* ૧૭૯૮ – સંગોલી રાયન્ના, ભારતીય યોદ્ધા (અ. ૧૮૩૧)
* ૧૮૭૨ – શ્રી અરવિંદ (શ્રી ઓરબિન્દો), ભારતીય લેખક અને તત્ત્વચિંતક (અ. ૧૯૫૦)
* ૧૮૭૩ – રામપ્રસાદ ચંદા, ભારતીય પુરાતત્ત્વવિદ અને ઇતિહાસકાર (દ. ૧૯૪૨)
* ૧૯૦૪ – આસિમ રાંદેરી, ગુજરાતી કવિ, ગઝલકાર અને સંપાદક (અ. ૨૦૦૯)
* ૧૯૪૫ – ખાલિદા ઝિયા, બાંગ્લાદેશી રાજકારણી, બાંગ્લાદેશના ૧૦મા વડા પ્રધાન
* ૧૯૪૭ – રાખી ગુલઝાર, ભારતીય ફિલ્મ અભિનેત્રી
* ૧૯૭૧ – અદનાન સામી, પાકિસ્તાની મૂળના ભારતીય ગાયક, સંગીતકાર, પિયાનોવાદક અને અભિનેતા
* ૧૯૭૫ – વિજય ભારદ્વાજ, ભારતીય ક્રિકેટર
*

## અવસાન 
* ૧૯૪૨ – મહાદેવભાઈ દેસાઈ, મહાત્મા ગાંધીના અંગત મદદનીશ. (જ. ૧૮૯૨)
* ૧૯૪૭ – સરદાર અજીત સિંઘ, ક્રાંતિકારી, ભારતીય રાષ્ટ્રવાદી (જ. ૧૮૮૧)
* ૧૯૭૫ – શેખ મુજીબુર રહેમાન, બંગાળી રાજકારણી, બાંગ્લાદેશના પ્રથમ રાષ્ટ્રપતિ (જ. ૧૯૨૦)
* ૨૦૦૪ – અમરસિંહ ચૌધરી, ભારતીય રાજકારણી, ગુજરાતના ૮મા મુખ્યમંત્રી (જ. ૧૯૪૧)
*

## તહેવારો અને ઉજવણીઓ 
* **ભારત: સ્વતંત્રતા દિન**
*

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:ઓગસ્ટ
શ્રેણી:મહત્વના દિવસો
ચિત્રલેખા

**ચિત્રલેખા** એ એક ગુજરાતી ભાષામાં પ્રસારિત થતું જાણીતું અને લોકપ્રિય સાપ્તાહિક છે. ચિત્રલેખા અઠવાડિકનો પહેલો અંક ઇ.સ. ૧૯૫૦માં એ સમયના અગ્રગણ્ય પત્રકાર વજુ કોટક દ્વારા મુંબઇ ખાતેથી બહાર પડ્યો હતો. આ સામાયિકના સહસ્થાપક મધુરી કોટક અને માર્ગદર્શક તરીકે પ્રખ્યાત લેખક તેમ જ સાહિત્યકાર હરકિસન મહેતા હતા.

ચિત્રલેખામાં સમાચાર, સાંપ્રત ઘટનાઓ, સંસ્કૃતિ જેવા વિષયો પર લેખો ઉપરાંત *ઝલક*, *વાહ ભાઈ વાહ*, *શબ્દોની સોનોગ્રાફી*, *જસ્ટ એક મિનિટ*, *દેશ-દુનિયા*, *કાર્ડિયોગ્રામ*, *દુનિયાને ઊંધા ચશ્માં*, *હેલ્થ-હેલ્પલાઇન*, ધારાવાહિક નવલકથા તેમ જ *મુખવાસ* જેવી નિયમિત કટારો માણવા મળે છે. આ પૈકીની હાસ્ય લેખની શ્રેણી *દુનિયાને ઊંધાં ચશ્માં* પર આધારિત ટીવી ધારાવાહિક *તારક મેહતા કા ઉલ્ટા ચશ્મા* પણ ખુબ જ લોકપ્રિય નિવડી છે.

માર્ચ, ૨૦૦૯માં પ્રમાણે આ સામાયિકના તંત્રીપદે ભરત ઘેલાણી અને ચેરમેન મૌલિક કોટક છે. ચિત્રલેખાનું મુખ્ય કાર્યાલય મુંબઇ, મહારાષ્ટ્ર માં ૬૨, વજુ કોટક માર્ગ ખાતે આવેલું હતું, જે પાછળથી અંધેરીમાં ખસેડાયું હતું.

૨૦ એપ્રિલ ૨૦૧૧ ના રોજ ભારતીય ટપાલ વિભાગ દ્વારા ચિત્રલેખા સામયિક પર એક સ્મારક ટિકિટ બહાર પાડવામાં આવેલ છે. જેમાં તેના સ્થાપક વજુ કોટકની છબી પણ જોવા મળે છે.

## ચિત્રલેખામાં પ્રગટ થયેલ નવલકથાઓ 
* જગ્ગા ડાકુના વેર ના વળામણા - હરકિસન મહેતા
* મને અંધારા બોલાવે, મને અજવાળા બોલાવે - શિશિર રામાવત
*જડ ચેતન -હરકિસન મહેતા
*શેષ વિશેષ - હરકિસન મહેતા
*લય પ્રલય- હરકિસન મહેતા
*વેર વૈભવ - સૌરભ શાહ
*અગિયારમી દિશા - દિનકર જોષી
*લોહીનો રંગ લાલ -હરેન્દ્ર દવે
*મુખવટો - હરેન્દ્ર દવે
*પૂર્ણ અપૂર્ણ - કાઝલ ઓઝા વૈદ્ય
*દરિયો એક તરસનો - કાઝલ ઓઝા વૈદ્ય
*રાગ વૈરાગ્ય - કાઝલ ઓઝા વૈદ્ય

## સંદર્ભ 
## બાહ્ય કડીઓ 
* વેબસાઈટ
* 

શ્રેણી:ગુજરાતી સામયિકો
કેસલી

**કેસલી** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા નવસારી જિલ્લામાં આવેલા કુલ ૬ (છ) તાલુકાઓ પૈકીના એક એવા ગણદેવી તાલુકાનું ગામ છે. કેસલી ગામમાં પ્રાથમિક શાળા, માધ્યમિક શાળા, આંગણવાડી, દૂધની ડેરી, પંચાયતઘર જેવી સગવડો ઉપલબ્ધ થયેલ છે. આ ગામના લોકો મુખ્યત્વે ખેતી, ખેતમજૂરી તેમ જ પશુપાલનનો વ્યવસાય કરી પોતાનું ગુજરાન ચલાવે છે.

## ભૂગોળ 
કેસલી ગામ બીલીમોરાથી ચિખલી રાજ્ય ધોરી માર્ગ ઉપર આવેલા નાંદરખા ગામની ઉત્તર દિશામાં આશરે ૫ કિલોમીટરના અંતરે તેમ જ તાલુકા મથક ગણદેવીથી આશરે ૪ કિલોમીટરના અંતરે આવેલું છે. આ ઉપરાંત નવસારીથી વાંસદા વાયા ગણદેવી થઈ જતા રાજ્ય ધોરી માર્ગ પર આ ગામ આવેલું છે.

કેસલી ગામ કુલ ત્રણ ફળિયામાં વહેંચાયેલું છે:
# મંદિર ફળિયું,
# પોશર ફળિયું,
# પટેલ ફળિયું

## ધાર્મિક સ્થળો 
મંદિર ફળિયામાં રેણુકા માતા (રામબાઇ માતા)નું મંદિર આવેલું છે.

શ્રેણી:ગણદેવી તાલુકો
ધમડાછા

**ઘમડાછા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા નવસારી જિલ્લામાં આવેલા કુલ ૬ (છ) તાલુકાઓ પૈકીના એક એવા ગણદેવી તાલુકાનું ગામ છે. ઘમડાછા ગામમાં પ્રાથમિક શાળા, આંગણવાડી, દૂધની ડેરી, પંચાયતઘર જેવી સગવડો ઉપલબ્ધ થયેલ છે. ઘમડાછા ગામ ગણદેવીથી અમલસાડ માર્ગ ઉપર  અંબિકા નદીને કાઠે  આવેલું છે. ઘમડાછા ગામમાં હળપતિઓ તેમ જ અનાવિલ દેસાઈ ની વસ્તી વધુ છે. આ ગામમાં ચીકુ અને કેરીની વાડીઓ આવેલી છે.

આ ગામના લોકો મુખ્યત્વે ખેતી, ખેતમજૂરી, નોકરી તેમ જ પશુપાલનનો વ્યવસાય કરી પોતાનું ગુજરાન ચલાવે છે.

શ્રેણી:ગણદેવી તાલુકો
માર્ચ ૧૯

**૧૯ માર્ચ** ગ્રેગોરીયન પંચાંગ મુજબ વર્ષનો ૭૮ મો દિવસ છે,(લિપ વર્ષ વખતે ૭૯ મો દિવસ) આ દિવસ પછી વર્ષના ૨૮૭ દિવસ હજુ બાકી રહે છે.

## મહત્વનાં બનાવો 
* ૧૯૧૫ - પ્રથમ વખત યમગ્રહ (Pluto)ની તસવીર લેવામાં આવેલ,જોકે તે હજુ ગ્રહ તરીકે ઓળખવામાં આવેલ નહીં.
* ૧૯૩૧ - અમેરિકાનાં નેવાડામાં જુગારને કાયદેસર માન્યતા મળી.
* ૧૯૪૪ - બીજું વિશ્વયુદ્ધ: નાઝી સેનાએ હંગેરી પર કબ્જો કર્યો.
* ૧૯૭૨ - ભારત અને બાંગ્લાદેશ વચ્ચે મિત્રતા સંધી થઇ.
* 
## જન્મ 
* ૧૯૧૬ - ઇર્વિન વૉલેસ (Irving Wallace), અમેરિકન નવલકથા લેખક (મૃ. ૧૯૯૦)
* ૧૯૩૬ - ઉર્સુલા એન્ડ્રિઝ (Ursula Andress), સ્વિસ અભિનેત્રી.
* ૧૯૫૪ - ઇન્દુ સહાની, ભારતીય શિક્ષણશાસ્ત્રી અને મુંબઇનાં શેરિફ.
* ૧૯૫૫ - બ્રુસ વિલિસ (Bruce Willis), અમેરિકન અભિનેતા
* 
## અવસાન 
* ૧૯૦૯ – ચારુચંદ્ર બોઝ, ભારતીય ક્રાંતિકારી અને અનુશીલન સમિતિના સભ્ય (જ. ૧૮૯૦)
* ૨૦૦૮ – સર આર્થર સી. ક્લાર્ક (Sir Arthur C. Clarke), વિજ્ઞાન કથા લેખક અને સંશોધક (જ. ૧૯૧૭)
* ૨૦૧૮ – કેદારનાથ સિંહ, [[હિન્દી ભાષા]ના કવિ (જ. ૧૯૩૪)

## તહેવારો 
## બાહ્ય કડીઓ 
* BBC: આજનો દિવસ

----

શ્રેણી:માર્ચ
અજરાઈ

**અજરાઈ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા નવસારી જિલ્લામાં આવેલા કુલ ૬ (છ) તાલુકાઓ પૈકીના એક એવા ગણદેવી તાલુકાનું ગામ છે. અજરાઈ ગામમાં પ્રાથમિક શાળા, આશ્રમશાળા (હળપતિ સેવા સંઘ સંચાલિત), આંગણવાડી, દૂધની ડેરી, પંચાયતઘર જેવી સગવડો ઉપલબ્ધ થયેલ છે.

અજરાઈ ગામ અંબિકા નદીના કિનારા ઉપર, ગણદેવીથી નવસારી જતા રાજ્ય ધોરી માર્ગ ઉપર ગણદેવીની ઉત્તર દિશામાં આશરે ૨ કિલોમિટરના અંતરે આવેલું છે. ગામમાં કુળદેવી માતાનું મંદિર આવેલું છે, જયાં દર વર્ષે કારતક વદ બીજના દિવસે મેળો ભરાય છે.

આ ગામના લોકો મુખ્યત્વે ખેતી, ખેતમજૂરી તેમ જ પશુપાલનનો વ્યવસાય કરી પોતાનું ગુજરાન ચલાવે છે.

શ્રેણી:ગણદેવી તાલુકો
દેવસર

**દેવસર** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા નવસારી જિલ્લામાં આવેલા કુલ ૬ (છ) તાલુકાઓ પૈકીના એક એવા ગણદેવી તાલુકાનું  નગર છે. દેવસર ગામમાં પ્રાથમિક શાળા, આંગણવાડી, દૂધની ડેરી,  પંચાયતઘર જેવી સગવડો ઉપલબ્ધ થયેલ છે. દેવસર ગામ બીલીમોરા શહેરને અડીને ગણદેવી જતા માર્ગ ઉપર આવેલું છે અને આ કારણે ઘણા ખરા વિસ્તારમાં સોસાયટીઓ તેમ જ શોપીંગ સેન્ટરો બની ગયાં છે.

આ નગરના લોકો મુખ્યત્વે ખેતી, ખેતમજૂરી તેમ જ પશુપાલનનો વ્યવસાય કરી પોતાનું ગુજરાન ચલાવે છે.

## વસતી 
૨૦૦૧ની વસતી ગણતરી મુજબ, દેવસરની વસતી ૮૮૬૯ વ્યક્તિઓની હતી.

## સંદર્ભ 
શ્રેણી:ગણદેવી તાલુકો
ધકવાડા

**ધકવાડા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા નવસારી જિલ્લામાં આવેલા કુલ ૬ (છ) તાલુકાઓ પૈકીના એક એવા ગણદેવી તાલુકાનું ગામ છે. ધકવાડા ગામમાં પ્રાથમિક શાળા, આંગણવાડી, દૂધની ડેરી, પંચાયતઘર જેવી સગવડો ઉપલબ્ધ થયેલ છે. શેરડી, ડાંગર, ઘઉં તેમ જ અન્ય શાકભાજી આ ગામનાં મુખ્ય ખેત ઉત્પાદનો છે.

ધકવાડા ગામ બીલીમોરાથી ચિખલી જતા માર્ગ ઉપર આવેલા આંતલિયા ગામથી ઉત્તર દિશામાં આશરે ૨ કિલોમિટર અંતરે આવેલું છે.

આ ગામના લોકો મુખ્યત્વે ખેતી, ખેતમજૂરી તેમ જ પશુપાલનનો વ્યવસાય કરી પોતાનું ગુજરાન ચલાવે છે.

આ ગામની આસપાસ આંતલિયા, દેવસર, કેસલી, તલોદ જેવાં ગામો આવેલાં છે. ધકવાડા ગામના કરસનભાઈ પટેલ ગણદેવી મતવિસ્તારમાંથી ધારાસભ્ય તરીકે સતત ત્રણ વાર ચુંટાયા હતા તેમ જ ગુજરાત રાજ્યના મંત્રીમંડળમાં પણ આરોગ્ય મંત્રી તરીકેની જવાબદારી નિભાવી ચુક્યા છે.

શ્રેણી:ગણદેવી તાલુકો
વિશ્વ વન દિવસ

**વિશ્વ વન દિવસ** દર વર્ષે ૨૧ માર્ચના રોજ આખા વિશ્વમાં વનોને કારણે મળતા અગણિત લાભો, પેદાશો અને ઉપકારોને યાદ કરીને તેનું ઋણ ચૂકવવા માટે ઉજવાતો મહત્ત્વનો દિવસ છે. વનોની જાળવણી કઈ રીતે કરવી જોઈએ તથા તેને નુકસાન પહોંચાડ્યા વિના તેનું આયોજન અને વ્યવસ્થાપન કઈ રીતે કરવું જોઈએ કે જેથી અત્યાર સુધી મળતા ફાયદાઓ ભવિષ્યમાં પણ મેળવી શકાય તે અંગેની જાગૃતિ આ દિવસે ફેલાવવામાં આવે છે.

ઇ.સ. ૧૯૭૧માં મળેલી ૨૩મી યુરોપિયન કોન્ફેડરેશન ઓફ એગ્રીકલ્ચરની સામાન્ય સભામાં આ દિવસ ઉજવવાનું નક્કી કરવામાં આવ્યું હતું, જેને યુનાઇટેડ નેશન્સ ફુડ એન્ડ એગ્રીકલ્ચર ઓર્ગેનાઇઝેશન દ્વારા પણ સહકાર મળ્યો.

નવેમ્બર ૨૦૦૫માં 'ફુડ એન્ડ એગ્રીકલ્ચર ઓર્ગેનાઇઝેશન (FAO)'એ જાહેર કરેલી યાદી મુજબ વિશ્વમાં દર મિનિટે ૨૫ હેક્ટર કુદરતી વનોનો નાશ થઈ રહ્યો છે. જો આ જ ઝડપે વનોનો નાશ થવાનું ચાલુ રહેશે તો કદાચ એક દિવસ પૃથ્વી વનવિહોણી બની જશે. ભારતના સંદર્ભમાં જોઇએ તો વૈજ્ઞાનિકોના મતે ઓછામાં ઓછી ૩૩% જમીન વનવિસ્તાર ધરાવતી હોવી જોઇએ, જેની સામે આજે ફક્ત ૧૨% જમીન વનવિસ્તાર ધરાવે છે. આથી આપણે ફક્ત વનોને બચાવવાની જ નહીં પરંતુ વનવિસ્તાર વધારવાની પણ જરૂર છે.

## સંદર્ભ
* સક્કરબાગ ઝુ મેનેજમેન્ટ એડવાઇઝરી સોસાયટી, સક્કરબાગ પ્રાણીસંગ્રહાલય, જુનાગઢ દ્વારા જાહેરહીત માટે પ્રકાશિત માહિતીમાંથી.

## બાહ્ય કડીઓ
* પર્યાવરણમિત્ર.કોમ વિશ્વ વન દિવસ
* વનવિભાગ, ગુજરાત ની અધિકૃત વેબસાઇટ

શ્રેણી:વન્ય
શ્રેણી:પર્યાવરણ
શ્રેણી:મહત્વના દિવસો
ગુજરાતઃ વિમાન વહેવાર

ગુજરાત રાજ્યમાં અમદાવાદ, વડોદરા, ભાવનગર, રાજકોટ, જામનગર, સુરત, કેશોદ, પોરબંદર, ભુજ અને કંડલા શહેર ખાતે વિમાનમથક આવેલાં છે. આ ઉપરાંત ગુજરાત રાજ્યમાં અમરેલી, ધ્રાંગધ્રા, ડુમસ, ખાવડા, લીંબડી, મહેસાણા, મોરબી, પરસોલી, રાધનપુર, રાજપીપલા, વઢવાણ અને વાંકાનેરમાં હેલિકોપ્ટર અને નાનાં વિમાન ઊતરી શકે  તેવી ઉતરાણ પટ્ટી આવેલી છે. મીઠાપુર ખાતે તાતા કેમિકલ્સ કંપનીનું પોતાનું ખાનગી વિમાનમથક આવેલું છે.જામનગર ખાતે આવેલું હવાઇમથક ભારત દેશના સંરક્ષણ ખાતા તરફથી હવાઇદળ સંભાળે છે.

અમદાવાદ હવાઇમથકને ૨૬મી જાન્યુઆરી, ૧૯૯૧ના દિવસથી આંતરરાષ્ટ્રીય હવાઇમથકનો દરજ્જો મળ્યો છે. અમદાવાદ હવાઇમથકને એર ઇન્ડિયા દ્વારા લંડન, ન્યુયોર્ક, ન્યુ જર્સી તેમ જ શિકાગો સાથે તથા ઇન્ડિયન એરલાઇન્સ દ્વારા મસ્કત, કુવૈત અને શારજાહ સાથે સીધું જોડવામાં આવ્યું છે. દેશનાં મોટાં ભાગનાં મુખ્ય શહેરો અમદાવાદ હવાઇમથક સાથે હવાઇસેવા દ્વારા સંકળાયેલાં છે.

શ્રેણી:ગુજરાત
શ્રેણી:ગુજરાત હવાઇસેવા
છાપર

**છાપર** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા નવસારી જિલ્લામાં આવેલા કુલ ૬ (છ) તાલુકાઓ પૈકીના એક એવા ગણદેવી તાલુકાનું ગામ છે. છાપર ગામમાં પ્રાથમિક શાળા, આંગણવાડી, દુધની ડેરી, પંચાયતઘર જેવી સગવડો ઉપલબ્ધ થયેલ છે.

આ ગામ બીલીમોરાથી અમલસાડ જતા માર્ગ ઉપર આવેલા કલમઠા ગામની પશ્ચિમ દિશામાં આવેલું છે, જે બીલીમોરા રેલ્વે સ્ટેશનથી ૭ (સાત) કિલોમીટર અને અમલસાડ રેલ્વે સ્ટેશન થી ૫ (પાંચ) કિલોમીટર જેટલા અંતરે છે.

આ ગામના લોકો મુખ્યત્વે ખેતી, ખેતમજૂરી તેમ જ પશુપાલનનો વ્યવસાય કરી પોતાનું ગુજરાન ચલાવે છે.

## વિસ્તારો 
* નિશાળ ફળીયા
* પટેલ ફળિયા
* દેસાઈ ફળિયા
* ભાઈલા ફળિયા

શ્રેણી:ગણદેવી તાલુકો
ધનોરી

**ધનોરી** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા નવસારી જિલ્લામાં આવેલા કુલ ૬ (છ) તાલુકાઓ પૈકીના એક એવા ગણદેવી તાલુકાનું ગામ છે. ધનોરી ગામમાં પ્રાથમિક શાળા, આંગણવાડી, દૂધની ડેરી, પંચાયતઘર જેવી સગવડો ઉપલબ્ધ થયેલ છે.

આ ગામના લોકો મુખ્યત્વે ખેતી, ખેતમજૂરી તેમ જ પશુપાલનનો વ્યવસાય કરી પોતાનું ગુજરાન ચલાવે છે. આ ગામમાંથી ઘણા લોકો ધંધાર્થે પરદેશ જઇ વસ્યા છે. ગામમાં સહકારી દુકાન અને દુધ મંડળી પણ  છે. ગામમાં પશુ દવાખાનુ પણ આવેલું છે.

ધનોરી ગામ બીલીમોરાથી સડકમાર્ગે સીધી બસ દ્વારા સંકળાયેલું છે. ચાંગા ગામ પણ ધનોરી નુ જ એક ફ્ળીયુ તરીકે ઓળખાય છે.

શ્રેણી:ગણદેવી તાલુકો
યુ.જી.કૃષ્ણમુર્તિ

**યુ.જી.કૃષ્ણમુર્તિ** (જુલાઇ ૯,૧૯૧૮-માર્ચ ૨૨,૨૦૦૭), જેમનું પુરું નામ "ઉપ્પાલુરી ગોપાલા કૃષ્ણમુર્તિ" હતું,તેઓ "યુ.જી." તરીકે પણ જાણીતા હતા. તેઓ આધુનીક ભારતીય તત્ત્વચિંતક હતા. 

 '* "Tell them that there is * nothing * to understand." *' 

## યુ.જી.કૃષ્ણમુર્તિ વિષયક પુસ્તકો 
* *મહેશ ભટ્ટ*, યુ.જી.કૃષ્ણમુર્તિ : જીવન, *૧૯૯૨, વાઇકિંગ*. ISBN 0-14-012620-1.
* *શાંતા કેલકર*, ઋષી અને ગૃહિણી, ૨૦૦૫, *સ્મૃતિ બુક્સ*. ISBN 81-87967-74-9.
* *મુકુંદ રાવ*, વિશ્વાસની બીજી બાજુ: યુ.જી.કૃષ્ણમુર્તિની વ્યાખ્યા, *૨૦૦૫, પેંગ્વિન બુક્સ*. ISBN 0-14-400035-0.
* *કે.ચંદ્રશેખર, જે.એસ.આર.એલ. નારાયણ મૂર્તિ*, Stopped In Our Tracks: Stories of UG in India . *૨૦૦૫, *સ્મૃતિ બુક્સ''. ISBN 81-87967-76-5.
* [યુ.જી.કૃષ્ણમુર્તિ, ઓનલાઇન પુસ્તકો અને સાક્ષાત્કાર (ઇન્ટર્વ્યુ)](http://onlinebooks.library.upenn.edu/webbin/book/browse?type=lcsubc&key=Krishnamurti%2C%20U.%20G.%20(Uppaluri%20Gopala))

## બાહ્ય કડીઓ 
* U.G. Krishnamurti.org
* U.G. Krishnamurti resource site Most of the published works by, and about, U.G. can be found here and read freely on- or offline in their entirety.
* Mahesh Bhatt's Diary: 30 days with U.G.
* Video: U.G. Krishnamurti's Parting Message 

શ્રેણી:ભારતીય તત્ત્વચિંતકો
શ્રેણી:આધ્યાત્મિક વ્યક્તિત્વ
માર્ચ ૨૩

**૨૩ માર્ચ**નો દિવસ ગ્રેગોરીયન પંચાંગ મુજબ વર્ષનો ૮૨મો(લિપ વર્ષ દરમ્યાન ૮૩મો) દિવસ છે. આ દિવસ પછી વર્ષ પુરું થવામાં ૨૮૩ દિવસ બાકી રહે છે.

## મહત્વની ઘટનાઓ 
* ૧૮૮૯ – મિર્ઝા ગુલામ અહમદે બ્રિટિશ ભારતના કાદિયાનમાં અહમદિયા મુસ્લિમ સમુદાયની સ્થાપના કરી.
* ૧૯૦૩ – રાઇટ બંધુઓએ તેમનાં એરોપ્લેનની શોધના હકની સનદ (patent) માટે અરજી દાખલ કરી. 
* ૧૯૧૯ – મિલાન, ઇટાલીમાં, બેનિટો મુસોલિનિએ ફાસિસ્ટ રાજકીય ચળવળ શરૂ કરી.
* ૧૯૩૧ – ભગત સિંહ, શિવરામ રાજગુરુ અને સુખદેવ થાપરને ભારતની સ્વતંત્રતા ચળવળ દરમિયાન નાયબ પોલીસ અધિક્ષક અંગ્રેજ અમલદાર જે. પી. સૌંડર્સની હત્યા માટે ફાંસી આપવામાં આવી.
* ૧૯૩૩ – એડોલ્ફ હિટલરને જર્મનીનો સરમુખત્યાર બનાવતો '૧૯૩૩ નો સમર્થનકારી કાયદો' પસાર થયો.
* ૧૯૪૦ – અખિલ ભારતીય મુસ્લિમ લીગના વાર્ષિક સામાન્ય અધિવેશનમાં લાહોર ઠરાવ (કરાર્દ-એ-પાકિસ્તાન અથવા કરર્દાદ-એ-લાહોર) રજૂ કરવામાં આવ્યો.
* ૧૯૪૨ – બીજું વિશ્વ યુદ્ધ : હિંદ મહાસાગરમાં, આંદામાન ટાપુઓ પર જાપાને કબ્જો કર્યો. 
* ૧૯૫૬ – પાકિસ્તાન દુનિયાનું પ્રથમ ઇસ્લામિક ગણતંત્ર બન્યું.(પાકિસ્તાનનો ગણતંત્ર દિવસ)
* ૧૯૯૬ – તાઇવાન તેની પ્રથમ સીધી ચૂંટણીઓ યોજે છે અને રાષ્ટ્રપતિ તરીકે લી તેંગ-હુઇની પસંદગી કરે છે.
* ૨૦૦૧ – રશિયન અવકાશ મથક "મિર"નો નાશ કરાયો, તેમને ફિજી નજીક દક્ષિણ પ્રશાંત મહાસાગર ઉપર વાતાવરણમાં તોડી પાડવામાં આવ્યું.
* ૨૦૦૮ – ભારતના હૈદરાબાદમાં રાજીવ ગાંધી આંતરરાષ્ટ્રીય હવાઈ મથકનું સત્તાવાર ઉદ્‌ઘાટન કરવામાં આવ્યું.
* ૨૦૧૯ – કઝાકિસ્તાનની રાજધાની અસ્તાનાનું નામ બદલીને નૂર-સુલતાન કરવામાં આવ્યું.
* ૨૦૨૦ – વડા પ્રધાન બોરિસ જ્હોનસને કોવિડ-૧૯ની પરિસ્થિતિને પહોંચી વળવા યુનાઇટેડ કિંગડમમાં રાષ્ટ્રીય લોકડાઉનમાં જાહેર કર્યું.

## જન્મ 
* ૧૬૧૪ – જહાંઆરા બેગમ, મુઘલ રાજકુમારી (અ. ૧૬૮૧)
* ૧૮૯૩ – જી.ડી.નાયડુ (G. D. Naidu) (ગોપાલસ્વામી દોરાયસ્વામી નાયડુ), ભારતના 'એડિસન' તરીકે પ્રખ્યાત ભારતીય સંશોધક અને ઇજનેર (અ. ૧૯૪૭)
* ૧૯૧૦ – રામ મનોહર લોહિયા ભારતીય સ્વાતંત્ર્ય સેનાની અને સમાજવાદી પક્ષના નેતા (અ. ૧૯૬૭)
* ૧૯૧૯ – સુભદ્રા જોશી, ભારતીય સ્વતંત્રતા કાર્યકર્તા, રાજકારણી અને ભારતીય રાષ્ટ્રીય કોંગ્રેસના સંસદસભ્ય (અ. ૨૦૦૩)
* ૧૯૨૩ – હેમુ કાલાણી, ભારતીય ક્રાંતિકારી અને સ્વાતંત્ર્ય સેનાની (અ. ૧૯૪૩)
* ૧૯૨૪ – વસુબહેન, ગુજરાતના વાર્તા લેખિકા, નવકથાકાર અને અભિનેત્રી (અ. ૨૦૨૦)
* ૧૯૫૩ – કિરણ મઝુમદાર-શો, ભારતીય પ્રાણીશાસ્ત્રી અને બિઝનેસવુમન
* ૧૯૭૬ – સ્મૃતિ ઇરાની, ભારતીય અભિનેત્રી, નિર્માતા અને રાજકારણી
* ૧૯૮૬ – કંગના રનૌત, ભારતીય અભિનેત્રી

## અવસાન 
* ૧૯૩૧ – ભગત સિંહ, ભારતીય ક્રાંતિકારી (જ. ૧૯૦૭)
* ૧૯૩૧ – સુખદેવ, ભારતીય ક્રાંતિકારી (જ. ૧૯૦૭)
* ૧૯૩૧ – રાજગુરુ, ભારતીય ક્રાંતિકારી (જ. ૧૯૦૮)
* ૧૯૬૫ – સુહાસિની ગાંગુલી, ભારતીય સ્વાતંત્ર્ય સેનાની (જ. ૧૯૦૯)
* ૧૯૯૧ - પ્રકાશસિંહ, વિક્ટોરીયા ક્રોસ પ્રાપ્તકર્તા ભારતીય સૈનિક. (જ. ૧૯૧૩)
* ૨૦૧૫ – લી ક્વાન યૂ, સિંગાપુરના પ્રથમ વડાપ્રધાન (જ. ૧૯૨૩)

## તહેવારો અને ઉજવણીઓ 
* શહીદ દિવસ
* પાકિસ્તાન દિવસ – (પ્રજાસત્તાક દિવસ) 
* વિશ્વ હવામાનવિજ્ઞાન દિવસ

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:માર્ચ
રાજગુરુ

**શિવરામ હરી રાજગુરુ** (મરાઠી: शिवराम हरी राजगुरू) (૨૪ ઓગસ્ટ ૧૯૦૮ - ૨૩ માર્ચ ૧૯૩૧) ક્રાંતિકારી હતા. તેઓ મહારાષ્ટ્રનાં વતની હતા અને દેશષ્થ બ્રાહ્મણ પરિવારમાં જનમ્યા હતા. તેમનો જન્મ પુના નજીક ખેડ નામનાં ગામમાં થયો હતો, આ ગામ હવે તેમનાં માનમાં "રાજગુરુનગર" થી ઓળખાય છે. ૬ વર્ષની વયે તેમના પિતાનું અવસાન થઈ ગયું હતું ત્યારબાદ તેઓ વધુ અભ્યાસ અને સંસ્કૃત શીખવા માટે ખૂબ જ નાની ઉંમરે વારાણસી આવ્યા હતા. તેમણે માત્ર હિંદુ શાસ્ત્રો અને વેદોનો જ અભ્યાસ કર્યો ન હતો, તેમણે ખૂબ નાની ઉંમરે લઘુ સિદ્ધાંત કૌમુદી જેવા જટિલ પુસ્તકને યાદ કરી લીધું હતું. તેઓ કસરત (વ્યાયામ)ના ખૂબ જ શોખીન હતા અને છત્રપતિ શિવાજીની છાપમાર યુદ્ધ શૈલીના પ્રશંસક હતા.

વારાણસીમાં અભ્યાસ દરમિયાન રાજગુરુ ઘણા ક્રાંતિકારીઓના સંપર્કમાં આવ્યા. ચંદ્રશેખર આઝાદથી એટલા પ્રભાવિત થયા કે તેઓ તરત જ તેમની પાર્ટી હિન્દુસ્તાન સોશ્યલિસ્ટ રિપબ્લિકન આર્મીમાં જોડાઈ ગયા. આઝાદના પક્ષમાં તેઓ રઘુનાથના ઉપનામથી જાણીતા હતા; રાજગુરુના નામે નહીં. પંડિત ચંદ્રશેખર આઝાદ, સરદાર ભગતસિંહ અને યતીન્દ્રનાથ દાસ જેવા ક્રાંતિકારીઓ તેમના અભિન્ન મિત્રો હતા. રાજગુરુ એક સારા નિશાનબાજ પણ હતા. લાલા લજપતરાય પર અંગ્રેજી સિપાહીઓએ લાઠીઓ વરસાવી અને તે ઇજાઓથી તેમનું મૃત્યુ થયું, તેમનો બદલો લેવા માટે તેણે સોન્ડર્સની હત્યામાં ભગતસિંહ અને સુખદેવને પૂર્ણ સહયોગ આપ્યો હતો જ્યારે ચંદ્રશેખર આઝાદે આ ત્રણેયને પડછાયાની જેમ વ્યૂહાત્મક સુરક્ષા પૂરી પાડી હતી. આ ઔતિહાસિક કેસમાં તેમને અંગ્રેજો દ્વારા ફાંસીની સજા કરવામાં આવી હતી અને માર્ચ ૨૩, ૧૯૩૧ના રોજ આ ત્રણે વીર ક્રાંતિકારીઓને ફાંસી આપવામાં આવી હતી.

## સંદર્ભ 
શ્રેણી:ભારતીય ક્રાંતિકારી
શ્રેણી:૧૯૦૮માં જન્મ
શ્રેણી:૧૯૩૧માં મૃત્યુ
વણારસી

**વણારસી** ભારત દેશના પશ્ચિમ ભાગમાં આવેલા ગુજરાત રાજ્યના નવસારી જિલ્લાના પાંચ તાલુકાઓ પૈકીના એક એવા વાંસદા તાલુકાનું ગામ છે. વણારસી ગામમાં પ્રાથમિક શાળા, આંગણવાડી, દૂધની ડેરી,  પંચાયતઘર જેવી સગવડો ઉપલબ્ધ થયેલ છે. આ ગામ ચિખલી-વાંસદા રાજ્ય ધોરી માર્ગ નં. ૧૪ ઉપર આવેલા મોટી વાલઝર ગામથી દક્ષિણ દિશામાં લિમઝર જતા માર્ગ પર આવેલું છે. પરંતુ આશ્ચર્યની વાત તો એ છે કે લગભગ આશરે ૨૦૦૦ ઉપરાંતની વસ્તી ધરાવતા આ ગામમાં આજે પણ એસ.ટી. બસની સુવિધા નથી. વાંસદા શહેર સુધી જવા માટે આજે પણ લોકોએ પબ્લિક ટ્રાંસપોર્ટ નો ઉપયોગ કરવો પડે છે.  ઉપસળ અને દુબળફળીયા વણારસીનાં પાડોશમાં આવેલાં ગામો છે. અહીંના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન  છે. અહીંની મુખ્ય ખેતપેદાશ ડાંગર, શેરડી, કેરી તેમ જ શાકભાજી છે. આ ગામની વસ્તી લગભગ ૧૦૦ ટકા આદિવાસીઓની છે, અહીંના લોકો કુકણા બોલી અને ધોડીયા બોલી અને નાયકા બોલી બોલે છે, જે ગુજરાતી ભાષાથી એકદમ અલગ હોય છે. આ ગામમાં એક ઘણુંજ વિશાળ રમત માટેનું મેદાન આવેલ છે જેનું નામ ઇન્દ્રધનુષ સ્ટેડિયમ છે. જેમાં દર વર્ષે દિવાળીના દિવસથી ક્રિકેટ ટુર્નામેન્ટનું આયોજન ગામના ઉત્સાહી યુવાનો દ્વારા કરવામાં આવે છે. દર વર્ષે લગભગ આખા વાંસદા તાલુકામાંથી અને અન્ય આજુબાજુના તાલુકામાંથી રમતવીરો એમાં ભાગલેવા આવી પહોંચે છે.
ચાપલધરા

**ચાપલધરા** ભારત દેશના પશ્ચિમ ભાગમાં આવેલા ગુજરાત રાજ્યના નવસારી જિલ્લાના પાંચ તાલુકાઓ પૈકીના એક એવા વાંસદા તાલુકાનું ગામ છે. ચાપલધરા ગામમાં આંગણવાડી, પ્રાથમિક શાળા, માધ્યમિક શાળા, દૂધની ડેરી,  પંચાયતઘર જેવી સગવડો ઉપલબ્ધ થયેલ છે. આ ગામ ચિખલી-વાંસદા રાજ્ય ધોરી માર્ગ નં. ૧૪ ઉપર આવેલા પ્રતાપનગર ગામ નજીકના ચક્કરીયા નામના સ્થળથી ઉત્તર દિશામાં ધોળીકુવા જતા માર્ગ પર આવેલું છે. કુકેરી અને દોલધા ચાપલધરા ગામની પાડોશમાં આવેલાં ગામો છે. આ ગામના લોકોનો મુખ્ય વ્યવસાય ખેતી, ખેતમજૂરી અને પશુપાલન છે. ગામમાં ડાંગર, શેરડી, તુવર તથા શાકભાજીની ખેતી કરવામાં આવે છે.

શ્રેણી:વાંસદા તાલુકો
દોલધા

**દોલધા** ભારત દેશના પશ્ચિમ ભાગમાં આવેલા ગુજરાત રાજ્યના નવસારી જિલ્લાના પાંચ તાલુકાઓ પૈકીના એક એવા વાંસદા તાલુકાનું ગામ છે. દોલધા ગામમાં આંગણવાડી, પ્રાથમિક શાળા, માધ્યમિક શાળા, દૂધની ડેરી, પંચાયતઘર જેવી સગવડો ઉપલબ્ધ થયેલ છે. આ ગામમાં મુખ્યત્વે આદિવાસીઓની વસ્તી છે. આ ગામ ચિખલી-વાંસદા રાજ્ય ધોરી માર્ગ નં. ૧૪ પર આવેલું છે. રૂપવેલ અને રાજપુર દોલધાનાં પાડોશમાં આવેલાં ગામો છે. અંહીનો મુખ્ય વ્યવસાય ખેતી છે. અહીંની મુખ્ય ખેતપેદાશ ડાંગર, શેરડી, કેરી તેમ જ શાકભાજી છે. આ ઉપરાંત અંહી નવજાત છોડની કલમોના રોપ તૈયાર કરી વેચવાનો નર્સરી વ્યવસાય પણ વિકાસ પામ્યો છે. અહીંના લોકો ધોડીયા બોલી બોલે છે, જે ગુજરાતી ભાષાથી એકદમ અલગ હોય છે. 

શ્રેણી:વાંસદા તાલુકો
ધોળીકુવા

**ધોળીકુવા** ભારત દેશના પશ્ચિમ ભાગમાં આવેલા ગુજરાત રાજ્યના નવસારી જિલ્લાના ચિખલી તાલુકાનું ગામ છે. આ ગામમાં પ્રાથમિક શાળા, દૂધની ડેરી,  પંચાયતઘર જેવી સગવડો ઉપલબ્ધ થયેલ છે.
ધોળીકુવા બીલીમોરાથી વઘઇ જતી સરા લાઇન તરીકે જાણિતી નેરોગેજ રેલ્વે લાઇન પરનું  સ્ટેશન છે. આ ઉપરાંત ધોળીકુવા સડક માર્ગે ચિખલી, અનાવલ, ખારેલ વગેરે સ્થળો સાથે રાજ્ય ધોરી માર્ગ દ્વારા જોડાયેલું છે.
સુખદેવ

**સુખદેવ થાપર** (૧૫ મે ૧૯૦૭ – ૨૩ માર્ચ ૧૯૩૧) ભારતીય ક્રાંતિકારી હતા. તેઓ હિંદુસ્તાન સોશિયાલિસ્ટ રીપબ્લિકન એશોશિએશનના અગ્રણી સભ્ય હતા. તેમણે ભગત સિંહ અને રાજગુરુ સાથે મળીને અનેક ક્રાંતિકારી પ્રવૃત્તિઓમાં ભાગ લીધો હતો. ૨૩ માર્ચ, ૧૯૩૧ના રોજ બ્રિટિશ અધિકારીઓએ ૨૩ વર્ષની ઉંમરે તેમને ફાંસી આપી હતી.

## પ્રારંભિક જીવન 
સુખદેવ થાપરનો જન્મ ૧૫ મે, ૧૯૦૭ના રોજ બ્રિટિશ ભારતના લુધિયાણા, પંજાબમાં રામલાલ થાપર અને રલ્લી દેવીને ત્યાં ખત્રી પરિવારમાં થયો હતો.

પિતાના અવસાન પછી તેમના કાકા લાલા અચિંતરામે તેમનો ઉછેર કર્યો હતો.

## ક્રાંતિકારી પ્રવૃત્તિઓ 
### હિંદુસ્તાન સોશિયાલિસ્ટ રીપબ્લિકન એશોશિએશન 
સુખદેવ હિન્દુસ્તાન સોશિયાલિસ્ટ રિપબ્લિકન એસોસિએશનના સભ્ય હતા અને પંજાબ અને ઉત્તર ભારતના અન્ય વિસ્તારોમાં ક્રાંતિકારી કાર્યક્રમોનું આયોજન કર્યું હતું. તેઓ એસોસિયેશનના પંજાબ એકમના વડા હતા અને નિર્ણયો લેવામાં મહત્વની ભૂમિકા ભજવતા હતા.

સુખદેવે અસંખ્ય ક્રાંતિકારી પ્રવૃત્તિઓમાં ભાગ લીધો હતો; ૧૯૨૯માં જેલની ભૂખ હડતાળ અને લાહોર ષડયંત્ર કેસ (૧૯૨૯-૩૦)માં તેમના હુમલા માટે જાણીતા છે. પીઢ નેતાલાલા લજપતરાય પર અંગ્રેજી સિપાહીઓએ લાઠીઓ વરસાવી અને તે ઇજાઓથી તેમનું મૃત્યુ થયું તેના જવાબમાં ભગત સિંહ અને શિવરામ રાજ્યગુરુ દ્વારા ૧૭ ડિસેમ્બર, ૧૯૨૮ના રોજ સહાયક પોલીસ અધિક્ષક જે.પી. સોન્ડર્સની હત્યામાં તેમની સંડોવણી માટે તેમને સૌથી વધુ યાદ કરવામાં આવે છે. વર્તમાનપત્રોમાં ફાંસીની સજાની વ્યાપક જાણ કરવામાં આવી હતી. ધ ન્યૂ યોર્ક ટાઇમ્સે અહેવાલ આપ્યો:
 બી. આર. આંબેડકરે તેમના અખબાર *જનતા*ના સંપાદકીયમાં લખતા, ક્રાંતિકારીઓને મજબૂત લોકપ્રિય સમર્થન હોવા છતાં ફાંસીની સજા સાથે આગળ વધવાના નિર્ણય માટે બ્રિટિશ સરકારને દોષી ઠેરવી હતી. તેમને લાગ્યું કે ત્રણેયને ફાંસીની સજા આપવાનો નિર્ણય ન્યાયની સાચી ભાવનાથી લેવામાં આવ્યો નથી, પરંતુ લેબર પાર્ટીની આગેવાની હેઠળની બ્રિટિશ સરકારના કન્ઝર્વેટિવ પાર્ટી તરફથી પ્રતિક્રિયાના ડર અને ઇંગ્લેન્ડમાં પ્રજામતને ખુશ કરવાની જરૂરિયાતથી પ્રેરિત હતો. ફાંસીના થોડા અઠવાડિયા પહેલા જ હસ્તાક્ષર કરાયેલી ગાંધી-ઇરવિન સમજૂતીને કન્ઝર્વેટિવ્સ દ્વારા બ્રિટિશ સામ્રાજ્યની પ્રતિષ્ઠાને ઠેસ પહોંચાડી હોવાનું માનવામાં આવતું હતું. આવી પરિસ્થિતિમાં, જો બ્રિટિશ સરકાર અથવા ભારતના વાઇસરોય બ્રિટિશ પોલીસકર્મીની હત્યાના દોષિત ત્રણેયને આપવામાં આવેલી ફાંસીની સજામાં ફેરફાર કરે તો તેણે કન્ઝર્વેટિવ્સ પક્ષને સંસદમાં પહેલેથી જ નબળી બ્રિટિશ સરકારની ટીકા કરવા માટે વધુ દારૂગોળો પૂરો પાળ્યો હોત.

## વિરાસત 
હુસૈનીવાલા ખાતે આવેલા રાષ્ટ્રીય શહીદ સ્મારકમાં ભગતસિંહ અને રાજ્યગુરુ સાથે સુખદેવના અંતિમ સંસ્કાર કરવામાં આવ્યા હતા. તેમની યાદમાં દર વર્ષે ૨૩ માર્ચે શહીદ દિવસ ઉજવવામાં આવે છે અને સ્મારક પર શ્રદ્ધાસુમન શ્રદ્ધાંજલિ અર્પણ કરવામાં આવે છે.

દિલ્હી યુનિવર્સિટીની એક ઘટક કોલેજ *શહીદ સુખદેવ કોલેજ ઓફ બિઝનેસ સ્ટડીઝ*નું નામ સુખદેવની યાદમાં રાખવામાં આવ્યું છે. તેની સ્થાપના ઓગસ્ટ ૧૯૮૭ માં કરવામાં આવી હતી.

*અમર શહીદ સુખદેવ થાપર ઇન્ટર સ્ટેટ બસ ટર્મિનલ* સુખદેવના જન્મસ્થળ લુધિયાણા શહેરનું મુખ્ય બસ સ્ટેન્ડ છે.

## આ પણ જુઓ 
* અશફાક ઊલ્લા ખાન
* કાકોરી કાંડ

## સંદર્ભ 
શ્રેણી:ભારતીય ક્રાંતિકારી
શ્રેણી:૧૯૦૭માં જન્મ
શ્રેણી:૧૯૩૧માં મૃત્યુ